title: HMAS Nestor

text: Alus siirrettiin 9. huhtikuuta Fairfield Shipbuilding and Engineering Companyn telakalle, jossa sille asennettiin tyypin 285 tulenjohtotutka. Alus lähti 1. toukokuuta koeajojen päätyttyä Scapa Flow’hun, jossa se liittyi 3. toukokuuta laivueeseensa. Alus saattoi 5. toukokuuta "HMS Somalin", "HMS Eskimon" ja "HMS Bedouinin" kanssa risteilijöitä "HMS Edinburghia", "HMS Manchesteria" ja "HMS Birminghamia" operaatio EB:ssä, jonka tavoitteena oli vallata Saksan laivaston sääalus "München". Alukselta oli tarkoitus saada haltuun Enigma-salauslaite sekä sen käyttämiseen tarvittava dokumentaatio. Sääalus vallattiin 7. toukokuuta, minkä jälkeen "HMAS Nestor" palasi osaston mukana Scapa Flow’hun.


title: HMAS Nestor

text: Alus suojasi 23. toukokuuta Kotilaivastoa etsittäessä "HMS Hoodin" upottanutta Saksan laivaston taistelulaiva "Bismarckia". Se erkani 25. toukokuuta laivastosta tankatakseen Islannissa. Alus palasi 27. toukokuuta laivastoon. Seuraavana päivänä se suojasi "HMS King George V":tä ja "HMS Rodneytä" matkalla Loch Eween, mistä alus jatkoi matkaansa Clydeen.


title: HMAS Nestor

text: Alus siirrettiin 8. kesäkuuta telakalle, jossa sen taaemmat torpedoputket korvattiin neljän tuuman ilmatorjuntatykillä. Alus palasi telakalta vapauduttuaan 13. kesäkuuta laivueeseensa. Heinäkuussa alus määrättiin suojaamaan operaatio Substancen saattuetta Maltalle.


title: HMAS Nestor

text: Alus lähti 12. heinäkuuta merelle suojaten "HMS Nelsonia", "HMS Manchesteria" ja "HMS Arethusaa", jotka olivat saattueen WS9C suojana Clydestä Gibraltarille. Alus erkani 17. heinäkuuta saattueesta saattaakseen joukkojenkuljetusalus "SS Pasteurin" Gibraltarille, jonne osasto saapui 19. heinäkuuta. Alus liitettiin 21. heinäkuuta Maltalle menevän saattueen suojaksi koottuun Force X:ään, jonka mukana se lähti merelle. Seuraavana päivänä alus karkotti saattueen luota Italian merivoimien sukellusvene "RS/m Diaspron", joka oli laukaissut torpedonsa saamatta osumaa. Saattue joutui 23. heinäkuuta ilmahyökkäykseen, jolloin "Nestor" ei kärsinyt vaurioita. Alus määrättiin suojaamaan 24. heinäkuuta Italian merivoimien moottoritorpedoveneiden hyökkäyksessä vaurioitunutta "SS Sydney Staria", ja samalla alukselle siirrettiin 467 sotilasta vaurioituneelta alukselta. Alukset pääsivät Maltalle vielä samana päivänä, ja "Nestor" aloitti paluumatkan välittömästi matkustajien poistuttua. Alus saapui Force X:n mukana Gibraltarille 27. heinäkuuta.


title: HMAS Nestor

text: Alus suojasi 31. heinäkuuta Force H:n aluksia Sisilian kapeikon länsipuolella kuljetettaessa materiaalia ja henkilöstöä, joka oli poistettu kapeikon lävistäviltä Force X:n aluksilta. Alus vastaanotti 1. elokuuta Force H:n mukana Maltalta palaavat Force X:n alukset saattaakseen ne Gibraltarille, jonne osasto saapui 4. elokuuta.


title: HMAS Nestor

text: Alus suojasi 10. elokuuta Britteinsaarille lähtenyttä saattuetta HG70 yhdessä "HMS Deptfordin", "HMS Faulknorin", "HMS Encounterin" ja "HMS Avon Valen" kanssa. Saattue joutui 12. elokuuta Saksan laivaston sukellusveneen hyökkäyksen kohteeksi, jolloin kuitenkin säästyttiin vaurioilta. Vapauduttuaan saattueesta "Nestor" palasi Gibraltarille. Alus osallistui 22. elokuuta lentotukialus "HMS Ark Royalin" suojaamiseen iskettäessä Tempiolle Sardiniassa, joka toimi harhautuksena operaatio Mincemeatille. Alus palasi osaston mukaan Gibraltarille 26. elokuuta.


title: HMAS Nestor

text: Alus suojasi 31. elokuuta "HMS Encounterin" kanssa taisteluristeilijä "HMS Repulsea" ja apuristeilijä "HMS Derbyrshireä", jotka lähtivät saattueen WS11 suojaksi Atlantille matkalle Clydestä Freetowniin. Osasto suojasi 4. syyskuuta alkaen saattueen nopeaa osaa WS11F. "Nestor" vaurioitui 13. syyskuuta syvyyspommin lauetessa ennenaikaisesti, ja se joutui jättäytymään saattueesta. Alus matkasi Britteinsaarille käyden matkalla Gibraltarilla. Se siirrettiin lokakuussa Devonportin telakalle korjattavaksi, jona aikana alukselle asennettiin lisää 20 millimetrin Oerlikon-tykkejä lähi-ilmatorjunnan vahventamiseksi.


title: HMAS Nestor

text: Alus lähti 5. joulukuuta Devonportista Clydeen, jossa se liittyi 9. joulukuuta saattueen WS14 suojaukseen. Alus erkani 13. joulukuuta saattueesta "HMS Foxhoundin" ja "HMS Gurkhan" kanssa aloittaen matkan Gibraltarille. Seuraavana päivänä alus etsi samojen alusten sekä "HMS Croomen" kanssa sukellusveneitä Gibraltarin länsipuolelta saatuaan tiedon sukellusveneiden pyrkimyksestä tunkeutua Välimerelle. Osasto havaitsi 15. joulukuuta Cabo de St. Vincentin kaakkoispuolella Saksan laivaston sukellusveneen "U-127", joka upotettiin syvyyspommein.


title: HMAS Nestor

text: "Nestor" siirrettiin 20. joulukuuta Aleksandriaan sijoitettuun Välimeren laivastoon. Se lähti 22. joulukuuta Maltalle, jonne se saapui 24. joulukuuta. Alus jatkoi matkaansa 26. joulukuuta suojaten tyhjistä rahtialuksista koottua saattuetta ME8. Seuraavana päivänä saattue joutui ilmahyökkäyksen maaliksi, ja se saapui 29. joulukuuta Aleksandriaan, jossa alus liittyi 7. hävittäjälaivueeseen.


title: HMAS Nestor

text: Alus tulitti 31. joulukuuta Bardiaa sisaralustensa "HMAS Napierin" ja "HMAS Nizamin" kanssa. Ne palasivat seuraavana päivänä Aleksandriaan. Alus siirrettiin 3. tammikuuta 1942 sisaralustensa kanssa Intian valtamerelle, ja ne saapuivat Adeniin 7. tammikuuta. Osasto suojasi 9. tammikuuta Port Sudanista lentokoneita Singaporeen toimittavaa "HMS Indomitablea" operaatio Opponentissa. Käväistyään Addun atollilla lentotukialukselta lähti 26. tammikuuta läheltä Kookossaaria ensimmäiset Hawker Hurricane -hävittäjät kohti Bataviaa. Seuraavana päivänä toisen lentokoneosaston lähdettyä "Nestor" sisaraluksineen suojasi "Indomitablen" matkan Trincomaleehen. Lentotukialukselta lähetettiin vielä lisää koneita Singaporeen 28. joulukuuta. Osasto liittyi 2. helmikuuta Trincomaleessa Itäiseen laivastoon.


title: HMAS Nestor

text: Alus lähti saman osaston kanssa Port Sudaniin, jonne saavuttiin 24. helmikuuta. "Indomitablelle" siirrettiin lisää lentokoneita toimitettavaksi Bataviaan, ja osasto lähti paluumatkalle siirron päätyttyä. Lentokoneiden siirto keskeytettiin 3. maaliskuuta, ja osasto palasi Itäisen laivaston muun osaston luo.


title: HMAS Nestor

text: "Nestor" suojasi 31. maaliskuuta Itäisestä laivastosta koottua Force A:ta, jonka tehtävänä oli tuhota keisarillisen Japanin laivaston Intian valtamerelle tunkeutunut laivasto-osasto. Osasto saapui 4. huhtikuuta Addulle kohtaamatta japanilaisia. Seuraavana päivänä se jatkoi etsintää palaten 8. huhtikuuta Addulle. Alus lähti seuraavana päivänä Force A:n kanssa Bombayhin suojatakseen Intian satamista Punaisellemerelle kulkevia saattuereittejä. "Nestor" erkani 11. huhtikuuta osastosta "HMAS Napierin" kanssa siirtyen Bombayhin telakalle.


title: HMAS Nestor

text: Toukokuussa telakalta palattuaan alus palasi suojaamaan saattueita Itäiseen laivastoon, joka oli siirtynyt Kilindiniin. Alus määrättiin palaamaan Välimerelle suojaamaan Maltalle lähetettävää saattuetta. Alus lähti 27. toukokuuta kohti Aleksandriaa, jossa se määrättiin osaksi operaatio Vigorousta.


title: HMAS Nestor

text: Alus suojasi 12. kesäkuuta Välimeren laivaston mukana kahden tankkerin muodostamaa saattuetta MW11B. Saattue liittyi seuraavana päivänä kahteen muuhun saattueeseen (MW11A ja MW11C). Koko osasto muodosti 14. kesäkuuta yhdistetyn saattueen, joka joutui voimakkaaseen ilmahyökkäykseen. Saattue määrättiin 15. kesäkuuta uudelle reitille Italian laivaston lähdettyä merelle.


title: HMAS Nestor

text: Samana päivänä saattueen jouduttua ilmahyökkäykseen "Nestorin" lähelle osui kolme pommia, jotka aiheuttivat vuodon kattilahuoneissa pysäyttäen aluksen. "HMS Javelin" otti liikuntakyvyttömän aluksen hinaukseen ja niiden suojaksi ryhmittyi kolme muuta hävittäjää. Vaijeri katkesi 16. kesäkuuta "Nestorin" muututtua sisällä olevan vesimäärän vuoksi epävakaaksi. "HMS Javelin" vastaanotti aluksen miehistön, minkä jälkeen upotti sen syvyyspommein.


title: Avaruusvalssi

text: Avaruusvalssi on suomalaisen Toni Rossi ja Sinitaivas -yhtyeen studioalbumi vuodelta 1994.


title: Avaruusvalssi

text: Levyn on julkaissut Audiovox Records. Tuottajina ovat olleet T.T. Oksala ja yhtye itse. Äänityksestä ja miksauksesta on huolehtinut Oksala Finnvoxin studioilla. Kasettimasteroinnin on tehnyt Jussi Salmela Kasettilinja-yhtiöstä.


title: Avaruusvalssi

text: Levykannen yhtyekuvan on ottanut Jouko Lehtola Flaming Star -yhtiöstä. Kannen ulkoasun on suunnitellut Jani ja valmistanut Uudenmaan Ammattipaino Oy.


title: Avaruusvalssi

text: Kiitoksissa on mainittu Pikku Danny, Sökö, Jönssi, Arska A, Henry Rono, Ripa, Hande ja Harjun nuorisotalo sekä erityiskiitoksissa Kimmo Lehtola.


title: Avaruusvalssi

text: Kaikki kappaleet sovittanut Toni Rossi & Sinitaivas. Kaikki kappaleet sanoittanut Kari Kukkola.


title: Juho Lehtonen

text: Juho Lehtonen (s. 3. elokuuta 1992 Rauma) on suomalainen jalkapalloilija, pelipaikaltaan hyökkääjä.


title: Juho Lehtonen

text: Hänet valittiin Suomen vuoden poikapelaajaksi vuonna 2008.


title: Juho Lehtonen

text: Lehtonen on Pallo-Iirojen kasvatti. Hän siirtyi ennen kautta 2009 Ykkösessä pelaavaan PoPaan kolmivuotisella sopimuksella. Lehtonen teki ensimmäisen kauden aikana pelaamissaan 21 ottelussa 12 maalia. Toukokuussa hänet valittiin Ykkösen kuukauden pelaajaksi. Kaudella 2010 Lehtonen pelasi yhden ottelun enemmän, mutta oli avauskokoonpanossa harvemmin kuin edellisellä kaudella. Maaleja hän teki Ykkösessä kahdeksan.


title: Juho Lehtonen

text: Maaliskuussa 2011 Lehtonen allekirjoitti nelivuotisen sopimuksen Veikkausliigassa pelaavan Turun Palloseuran kanssa. Hän teki ensiesiintymisensä pääsarjatasolla 6. toukokuuta, kun TPS voitti HJK:n kotonaan 2–0. Lehtonen tuli ottelussa kentälle 90. minuutilla Mika Ääritalon tilalle. Hän pelasi kaudella 2011 yhteensä 21 liigaottelua ja teki kaksi maalia. Avauskokoonpanossa hän oli neljä kertaa.


title: Juho Lehtonen

text: Myös kaudella 2012 Lehtonen oli pääasiassa vaihtopelaaja aloittaen viisi pelaamistaan 19 sarjaottelusta. Maaleja hän teki liigakauden aikana neljä. Lehtosen peliaika kasvoi hieman kaudella 2013, kun hän pelasi 21 ottelua, joista seitsemän avauskokoonpanossa. Maalinteossa hän onnistui neljä kertaa. Lehtonen oli toukokuussa lainassa Ykkösessä pelaavassa Hakassa, jossa hän pelasi kaksi sarjaottelua. Kaudella 2014 Lehtosen vastuu TPS:ssa kasvoi, ja hän sai peliminuutteja yli kaksi kertaa enemmän kuin yhtenäkään aikaisemmista kausistaan joukkueessa. Hän pelasi 29 liigaottelua, joista 15 avauskokoonpanossa, ja teki kolme maalia.


title: Juho Lehtonen

text: Kauden päätyttyä Lehtosen sopimus Ykköseen pudonneen TPS:n kanssa päättyi, ja hän siirtyi maaliskuussa 2015 Veikkausliigassa pelaavaan KTP:hen yksivuotisella sopimuksella.


title: Juho Lehtonen

text: Lehtonen on edustanut Suomea poikien ja nuorten maajoukkueissa kaikissa ikäluokissa. Alle 21-vuotiaiden maajoukkuessa hän teki ensiesiintymisensä 10. elokuuta 2011 Porissa Suomen kohdattua Slovenian.TPS


title: Juho Lehtonen

text: Henkilökohtaiset palkinnot


title: Results May Vary

text: Results May Vary on Limp Bizkitin neljäs studioalbumi, joka julkaistiin 23. syyskuuta 2003. Albumi myi Yhdysvalloissa kultaa lokakuussa 2003 ja platinaa 3. kesäkuuta 2008. Albumilta julkaistiin kaksi singleä, sekä koveriversio The Who:n kappaleesta "Behind Blue Eyes". Molemmista kappaleista julkaistiin musiikkivideot, joista ensimmäisessä nähtiin näyttelijä Thora Birch ja toisessa näyttelijä Halle Berry.


title: Results May Vary

text: Vaikka "Results May Vary" sisältää yhtyeen aiemman diskografian tapaan heavy metal- sekä rap-elementtejä, sillä kuullaan myös muun muassa alternative rock-, funk- ja jazz-vaikutteita. Kitaristi Wes Borland ei esiinny albumilla, sillä hän oli eronnut yhtyeestä vuonna 2001. valittiin Borlandin korvikkeeksi, mutta hänet kuullaan lopullisessa julkaisussa vain seitsemällä kappaleella. Yhtyeen laulajan Fred Durstin huhuttu suhde laulaja Britney Spearsin kanssa inspiroi osan albumin sanoituksista. Spears on kieltänyt olleensa suhteessa Durstin kanssa. Albumilla vierailevat rap-artisti Snoop Dogg sekä Korn-yhtyeestä tuttu kitaristi Brian "Head" Welch. Monta albumia varten nauhoitettua kappaletta jätettiin pois lopullisesta julkaisusta.


title: Hell-Born

text: Hell-Born on puolalainen black- ja death metal yhtye, joka on perustettu vuonna 1996. Ennen yhtyeen perustamista Baal Ravenlock oli toiminut Behemothin rumpalina.


title: Hell-Born

text: Studioalbumit


title: Hell-Born

text: EP:tEntiset jäsenet


title: Denise Herrmann

text: Denise Herrmann (s. 20. joulukuuta 1988 Schlema) on saksalainen maastohiihtäjä ja ampumahiihtäjä. Hän edustaa WSC Erzgebirge Oberwiesenthalia.


title: Denise Herrmann

text: Vuonna 2005 Herrmann voitti kultaa Euroopan nuorten olympiafestivaaleilla Montheyssa 7,5 kilometrin vapaan hiihtotavan kilpailussa. Viiden kilometrin perinteisen hiihtotavan kilpailussa hän sijoittui neljänneksi. Vuonna 2007 Herrmann voitti Tarvisiossa käydyissä nuorten MM-kilpailuissa pronssia perinteisen hiihtotavan sprintissä. Oslon MM-kisoissa 2011 hän oli vapaan hiihtotavan sprintissä 23:s ja Val di Fiemmen MM-kilpailuissa 2013 perinteisen sprintissä kymmenes. Sotšin olympialaisissa 2014 Herrmann hiihti ankkuriosuuden Saksan olympiapronssia saavuttaneessa viestijoukkueessa. Parisprintissä hän oli neljäs ja vapaan hiihtotavan sprintissä kahdeksas.


title: Denise Herrmann

text: Maastohiihdon maailmancupissa Herrmann kilpaili ensimmäisen kerran Valdidentron sprintissä helmikuussa 2009. Ensimmäiset maailmancupin pisteensä hän saavutti Kuusamon 15 kilometrin yhteislähtökilpailussa marraskuussa 2010 oltuaan 30:s. Kymmenen parhaan joukkoon henkilökohtaisessa kilpailussa Herrmann pääsi ensimmäisen kerran Rybinskin vapaan hiihtotavan sprintissä helmikuussa 2011 oltuaan yhdeksäs. Kolmen parhaan joukossa Herrmann oli ensimmäisen kerran Quebecin parisprintissä joulukuussa 2012, kun hän sijoittui Hanna Kolbin kanssa toiselle sijalle. Henkilökohtaisessa kilpailussa hän sai ensimmäisen palkintosijansa oltuaan kolmas Davosin vapaan hiihtotavan sprintissä joulukuussa 2013. Hän sijoittui toiseksi sekä Szklarska Poręban vapaan hiihtotavan sprintissä tammikuussa 2014 että Toblachin vapaan hiihtotavan sprintissä helmikuussa 2014. Hän sijoittui kauden 2013–2014 maailmancupin kokonaiskilpailussa yhdeksänneksi ja sprintticupissa toiseksi. Hän oli maailmancupin kokonaiskilpailussa yhdeksäs myös kaudella 2014–2015.


title: Denise Herrmann

text: Herrmann siirtyi ampumahiihtoon kauden 2015–2016 jälkeen. Ensimmäiset maailmancupin pisteensä hän saavutti oltuaan 18:s Pokljukan pikakilpailussa (7,5 km) joulukuussa 2016. Tämä oli hänen paras maailmancupsijansa, kunnes hän saavutti ensimmäisen voittonsa Östersundin pikakilpailussa joulukuussa 2017. Hän voitti samana viikonloppuna myös takaa-ajokilpailun.


title: Denise Herrmann

text: Herrmann sijoittui Pyeongchangin olympialaisissa 2018 kuudenneksi takaa-ajokilpailussa, 11:nneksi yhteislähdössä, 21:nneksi pikakilpailussa ja kahdeksanneksi naisten viestissä.


title: Mazda RX-7

text: Mazda RX-7 on japanilaisen Mazdan vuosina 1978–2002 valmistama urheiluauto. Siinä on Wankel-moottori ja 1980-luvun malleissa noin 200 hevosvoimaa, 1990-luvun ja myöhemmissä malleissa on 250–280 hevosvoimaa. Huippunopeus on noin 250 km/h.


title: Antti Väistö

text: Antti Väistö (s. 1990) on suomalainen pesäpalloilija, joka kuului Hyvinkään Tahkon lupaavien nuorten harjoitusryhmään. Kaudella 2013 hän pelaa maakuntasarjassa Hämeelinnan Paukussa.


title: Antti Väistö

text: Väistön kasvattajaseura on Hämeenlinnan Paukku. Hän siirtyi Hyvinkään Tahkoon kaudeksi 2008. Silloin hän pelasi Suomensarjaa. Väistö pääsi pelaamaan muutaman Superpesis-ottelun kaudella 2009. Kaudelle 2011 hänet siirrettiin hakemaan kokemusta Ykköspesikseen Jokioisten Koetukseen.


title: Punainen lyhty

text: Punainen lyhty ("Dahong denglong gaogao gua") on hongkongilais-kiinalais-taiwanilainen yhteistyöelokuva vuodelta 1991. Elokuva sijoittuu 1920-luvun Kiinaan, ja sen päähenkilö on vanhahkon maanomistajan neljäs vaimo. Se voitti Hopeisen leijonan Venetsian elokuvajuhlilla ja oli useiden muiden palkintojen ehdokkaana.


title: Punainen lyhty

text: "The New York Timesin" kriitikot valitsivat "Punaisen lyhdyn" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Dance, Girl, Dance

text: Dance, Girl, Dance on yhdysvaltalainen elokuva vuodelta 1940. Se kertoo viattomasta maalaistytöstä, joka matkustaa New Yorkiin luomaan uraa tanssijattarena. Hän päätyy kilpailemaa stripparin kanssa playboyn huomiosta.


title: Hodinkan lentoasema

text: Hodinkan lentoasema (eli Frunzen keskuslentokenttä) oli 7 km luoteeseen Moskovan keskustasta sijainnut lentokenttä, joka oli kaupungin ainoa lentokenttä, kunnes Vnukovon lentoasema avattiin vuonna 1941.


title: Hodinkan lentoasema

text: Sen kiitotiesuunta oli 09/27 ja betonisen kiitotien pituus oli 1 460 m. Kentän korkeus merenpinnasta oli 150 metriä. Kentän käyttö päättyi vuonna 2003 ja siellä on ulkoilmavarastoinnissa käytöstä poistettuja sotilaslentokoneita.


title: Warwick (täsmennyssivu)

text: Warwick viittaa muun muassa seuraaviin:


title: Venäläinen uusivuosi

text: Venäläinen uusivuosi on vuodenvaihteen juhla- ja vapaapäivien jakso Venäjällä. Uuttavuotta () juhlitaan uudenvuodenpäivänä 1. tammikuuta ja venäläistä joulua (, sananmukaisesti "Kristuksen syntymä") 7. tammikuuta. Joulua vietetään myöhemmin kuin läntisen kristikunnan maissa, koska Venäjän ortodoksinen kirkko noudattaa juliaanista kalenteria, joka on 1900- ja 2000-luvulla 13 vuorokautta jäljessä gregoriaanista. Viralliset vapaapäivät ovat 1., 2., 3., 4., 5. ja 7. tammikuuta, mutta vapaapäivän sattuessa viikonlopulle se siirtyy seuraavalle arkipäivälle.


title: Venäläinen uusivuosi

text: Ennen kuin Moskovan Kremlin Vapahtajan tornin kellot lyövät uudenvuoden alkamisen merkiksi, Pakkasukko on uudenvuodenaattoiltana vieraillut kodeissa ja Venäjän presidentti pitää noin viisiminuuttisen uudenvuoden puheen. Samalla muistellaan yhdessä sukulaisten ja ystävien kanssa kaikkea mukavaa, mitä menneenä vuonna tapahtui ja saatellaan vanha vuosi. Koska Venäjällä on yhdeksän aikavyöhykettä, niin vuosi "vaihtuu" yhdeksän kertaa ja joillakin on tapana nostaa malja tunnin välein yhdeksästi.


title: Venäläinen uusivuosi

text: Perinteeksi on muodostunut esittää komediaelokuva "Kohtalon ivaa" televisiossa, josta tulee aamutunneille saakka muutakin uudenvuoden ohjelmaa jatkuen venäläiseen jouluun saakka. Muita uudenvuoden tapahtumia ja konsertteja järjestetään satoja, varsinkin Moskovassa.


title: Venäläinen uusivuosi

text: Uudenvuoden toiveet ja lupaukset kuuluvat myös venäläiseen perinteeseen. Useilla on tapana kirjoittaa uudenvuoden toive paperilapulle, sytyttää se tuleen ja juoda paperista palanut tuhka samppanjaan sekoitettuna. Toive tulee tehdä Vapahtajan tornin kellojen lyöntien lakatessa, jolloin avataan samppanjapullo, nostetaan malja uudelle vuodelle ja toivotetaan hyvää uutta vuotta, . Uudenvuoden juhlapöytään kuuluvat juomien lisäksi useat salaattiruoat. Muita antimia ovat liha- tai kalahyytelö, sillisalaatti venäläisittäin eli savustettu kilohaili öljyssä.


title: Venäläinen uusivuosi

text: Alun perin uuttavuotta vietettiin Venäjällä maaliskuun alussa, kevään, auringon ja uuden sadon odotuksen juhlana. Kun kristinusko levisi maahan 900-luvun lopussa, uuttavuotta alettiin viettää bysanttilainen ajanlaskun mukaan syyskuun 1. päivänä. tsaari Pietari Suuri antoi ukaasin viettää uuttavuotta eurooppalaiseen tapaan tammikuun ensimmäisenä päivänä vuodesta 1700 alkaen. Hän kehotti kansalaisia koristelemaan kotinsa mänty- tai kuusenhavuilla. Kaikkien tuli toivottaa omaisilleen ja tuttavilleen hyvää uutta vuotta. Tasan klo 12 uudenvuodenaaton yönä Pietari Suuri tuli Punaiselle torille ja lähetti taivaalle ensimmäisen ilotulitteen, josta alkoi uudenvuoden ilotulitusperinne Venäjällä.


title: Venäläinen uusivuosi

text: Yli 300 vuotta sitten ihmiset uskoivat, että koristamalla uudenvuodenkuusen he muuttavat pahat voimat hyviksi. Jo ammoin Venäjän kansan keskuudessa kerrottiin tarinoita Pakkasukosta - pahansisuisesta, ilkeästä lumisten peltojen ja metsien haltijasta, joka toi maahan kylmän, lumen ja tuiskut. Ukkoa pelättiin ja kunnioitettiin. Pietari Suuren aikoina Pakkasukon luonne muuttui. Hänestä tuli hyväntahtoinen valkoiseen pitkään turkkiin ja vakoiseen karvahattuun pukeutunut kepin ja säkin kanssa liikkuva pitkäpartainen Joulupukin kaltainen mies, joka jakeli lahjoja lapsille. Mukanaan Pakkasukolla on lapsenlapsensa Lumityttö.


title: Venäläinen uusivuosi

text: Uudenvuoden pääkaupunki


title: Venäläinen uusivuosi

text: Venäjän kulttuuriministeriö on valinnut viime vuosina "uudenvuoden pääkaupungin". Tunnustus on jaettu neljä kertaa: juhlakaupunkeja ovat olleet Kazan, Vologda ja Vladimir sekä viimeisimpänä (vuodenvaihteessa 2015 - 2016) Sortavala. Nimityksen tarkoitus on nostaa tunnustuksen saaneen kaupungin ja sen ympäristön arvoa matkailukohteena. Uudenvuoden pääkaupungissa vuoden vaihtumista juhlistetaan useiden päivien ajan. Tarjolla on erilaisia tapahtumia kuten konsertteja, joulutoreja ja teatteria.


title: Venäläinen uusivuosi

text: Venäjällä joulua vietetään 7. tammikuuta. Se on ennen kaikkea kristillinen Jeesuksen syntymän juhla, joka julistettiin neuvostovallan jälkeen jälleen pyhäpäiväksi. Venäjälläkin kadut ja kaupat ruuhkautuvat joulujuhlaa valmistelevista ihmisistä, vaikka monet lähtevätkin lomailemaan ulkomaille, mm. Suomeen.


title: Venäläinen uusivuosi

text: Aattona lapsille tuo lahjoja pakkasukko, mutta useimmiten pakkasukko on vieraillut jo uudenvuoden aattona. Jouluna kirkoissa järjestetään jouluyön jumalanpalveluksia, mutta maallisella puolella joulua vietetään lähinnä uudenvuodenjuhlan jatkeena, joskin vanhat perinteet ovat alkaneet yhä enemmän kiinnostaa myös nykyihmisiä.


title: Venäläinen uusivuosi

text: Venäläis-ortodoksisen perinteen mukaan juliaanisesta kalenterista eli vanhasta luvusta johtuen vietetään 14. tammikuuta uuttavuotta, "vanhaa uuttavuotta" ja loppiaista (, sananm. "Jumalilmiö") puolestaan 19. tammikuuta.


title: Friz Freleng

text: Isadore "Friz" Freleng (21. elokuuta 1905 – 26. toukokuuta 1995) oli yhdysvaltalainen animaattori, sarjakuvapiirtäjä, ohjaaja ja tuottaja.


title: Friz Freleng

text: Freleng syntyi Kansas Cityssä, Missourissa. Valmistuttuaan lukiosta 1923 Freleng kutsuttiin Walt Disneyn tilalle Kansas City Film Ad Companyyn, jossa hän tutustui toisiin animaattoreihin, Hugh Harmaniin ja Ub Iwerksiin. Muutaman vuoden kuluttua Harman ja Iwerks muuttivat Kaliforniaan työskentelemään Disneyn perustamalle studiolle, ja Freleng seurasi perässä mutta ajautui pian riitoihin Walt Disneyn kanssa.


title: Friz Freleng

text: Freleng vaihteli studiosta toiseen, kunnes 1933 sai paikan Warnerilta. Siellä alle 30-vuotias Freleng kohosi pian pääohjaajaksi, ja hänet houkuteltiin muutamaksi vuodeksi Metro-Goldwyn-Mayerille. Vuonna 1939 Freleng palasi Warnerille ja alkoi saada lyhytanimaatioilleen Oscar-ehdokkuuksia. Vuonna 1945 syntyivät pitkäaikaiset animaatiohahmot Sylvesteri-kissa ja Viiksi-Vallu, jälkimmäinen Mike Maltesen kynästä esikuvana lyhyt ja punaviiksinen Freleng. Freleng perusti myöhemmin David H. DePatien kanssa oman tuotantoyhtiön DePatie-Freleng Enterprisesin, ja hän tuotti 1960-luvulla suositut Vaaleanpunainen pantteri -animaatiot.


title: Friz Freleng

text: 26. toukokuuta 1995 Freleng kuoli luonnollisista syistä. Warner Bros-animoitu tv-sarja Sylvester ja Tipin Mysteerit oli omistettu hänen muistolleen.


title: Kotiaresti

text: Kotiaresti on rangaistustoimenpide, jolla viranomainen sulkee henkilön hänen kotiinsa sekä rajoittaa tämän liikkumista, viestintämahdollisuuksia ulkomaailmaan, ja mahdollisuutta tavata muita henkilöitä.


title: Kotiaresti

text: Oppositiojohtaja Aung San Suu Kyi oli vuosia kotiarestissa kunnes Myanmarin sotilasjuntta vapautti hänet vuonna 2010.


title: Kotiaresti

text: Suomessa arestia vastaava rikosseuraamus on valvontarangaistus.


title: Kotiaresti

text: Kotiaresti voi olla myös lapsen vanhempien määräämä rangaistus, jolloin rangaistava lapsi ei esimerkiksi saa poistua kodistaan.


title: Street Fighter: The Movie (videopeli)

text: Street Fighter: The Movie on Incredible Technologiesin kehittämä vuonna kolikkopelinä julkaistu tappelupeli. Peli pohjautuu samannimiseen elokuvaan. Peli käytti digitalisoituja kuvia elokuvan näyttelijöistä, jotka esittivät omia roolihahmojaan. Peli julkaistiin aluksi kolikkopelinä vuonna 1995 ja myöhemmin samana vuonna PlayStationille ja Sega Saturnille. Poikkeuksellisesti kolikkopeliä ei siirretty suoraan konsoliversioihin vaan Capcom tuotti pelin erikseen Incredible Technologiesin kehittämästä kolikkopeliversiosta.


title: Street Fighter: The Movie (videopeli)

text: Street Fighter: The Movie -peli julkaistiin noin puoli vuotta Super Street Fighter II Turbon jälkeen, josta se poikkeaa usealla tavalla. Peli painottuu huomattavasti enemmän ilmassa tehtäviin comboihin ja pelaaja kykenee tekemään jatkuvia hyökkäyksiä vastaiskuista huolimatta. Lisäksi pelaajalla on mahdollisuus peruuttaa aikomansa erikoisliike ja vaihtaa se toiseen.


title: Street Fighter: The Movie (videopeli)

text: Pelin hahmot saivat myös uusia erikoishyökkäyksiä normaalien lisäksi. Muun muassa M. Bisonilla on "Electric Arc" ja Guilella "Handcuff". Lisäksi Zangiefillä ja Balrogilla on kyky kääntää vastustajien ammushyökkäykset takaisin vastustajiinsa päin. Liikkeet vaativat pelaajalta painamaan tiettyä hyökkäys- ja suuntanappia. Lähitaistelussa käytetyt niskalenkkien tai heitto-otteiden suunnat käännettiin päinvastaiseksi. Mikäli pelaaja hyökkää vasemmalta ja tarraa vastustajaansa kiinni, liike heittää vastustajan oikealle. Aikaisemmissa Street Fighter -peleissä heitto tapahtuu samaan suuntaan, jonne pelaaja on menossa. Heitto-otteista kykeni myös The Movie -pelissä pakenemaan ja tekemään samanlaisen vastahyökkäyksen.


title: Street Fighter: The Movie (videopeli)

text: Erikoisliikkeille puolestaan on annettu oma mittari, jonka täytyy olla "danger"-tasolla, ennen kuin näitä liikkeitä voi suorittaa. Pelissä on mukana myös Super Street Fighter II Turbosta tuttu "Super Combo" -mittari. Lähes kaikilla on vähintään kaksi Super Combo -liikettä, jotka voi huomata sinisestä tai punaisesta varjosta, jonka liikkeet jättävät jälkeensä.


title: Street Fighter: The Movie (videopeli)

text: Normaalissa yksinpelissä on yhteensä neljätoista ottelua, johon on laskettu mukaan taistelu omaa hahmoa vastaan. Viimeisenä vastuksena on aina Bison. Pelissä on mukana myös useita salaisia pelimoodeja, kuten "Tag Team", jossa pelaaja saa valita kaksi haluamaansa hahmoa ja taistella toista pariryhmää vastaan.


title: Street Fighter: The Movie (videopeli)

text: Konsoliversio oli hyvin pitkälti samanlainen pelattavuudeltaan kuin kolikkopeliversio. Lisättynä ominaisuutena tuli "Super Special Moves", jotka ovat vielä tehokkaampia kuin erikoisliikkeet ja super combot. Jotta kyseiset liikkeet pystyi tekemään, super combo -mittarin täytyi olla vähintään puoliksi täynnä. Mikäli mittari oli täysi, kykenee pelaaja tekemään rajattoman määrän "Super Specials" -liikkeitä, kunnes hän tekee super combo -liikkeen.


title: Street Fighter: The Movie (videopeli)

text: Kolikkopeliin nähden konsoliversioon oli lisätty neljä eri pelimoodia. Yksinpelin lisäksi mukana oli "Movie Battle", joka seurasi elokuvan juonta. Pelattavana hahmona oli vain Guile, jolla oli tarkoitus päästä taistelemaan Bisonia vastaan. Matkan aikana taisteluista saatujen pisteiden mukaan määräytyi seuraavan tason vastustajien määrä. Loput pelimoodit olivat arcade-tyylinen "Street Battle", jossa pelaaja saa valita haluamansa hahmon ja kohdata sillä kaksitoista tietokoneen ohjaamaa vastusta. "Vs. Mode" on edellisistä Street Fighter -peleistä tuttu kaksinpeli ja neljännessä moodissa "Trial Mode" pelaaja taistelee valitsemaansa tietokoneen ohjaamaa vastustajaa vastaan tarkoituksenaan voittaa vastustajansa mahdollisimman nopeasti tai kerätä mahdollisimman paljon pisteitä.


title: Paul Watson

text: Paul Watson (s. 1950) on kanadalaissyntyinen eläin- ja luontoaktivisti. Hän on Sea Shepherd Conservation Societyn perustaja ja puheenjohtaja. Watson on yksi tunnetuimmista eläin- ja luontoaktiveisteista maailmassa. Hän on ollut puolustamassa valaita, haita ja delfiinejä. Watson on saanut tekemästään työstään lukuisia ja arvostettuja tunnustuksia. Watson on kirjoittanut myös useita kirjoja, ja hän esiintyy myös dokumentissa Sharkwater. Hänestä on myös itsestään tehty dokumenttielokuva vuonna 2008.


title: Paul Watson

text: Watson tunnetaan Suomessa etenkin Animal Planetin Valassodat-ohjelmasta, jossa Watson yhdessä Steve Irwin laivansa miehistöineen yrittää estää laitonta valaanpyyntiä Japanin ja Australian merillä.


title: Paul Watson

text: Watson oli ennen Sea Shepherd Conversation Societyn perustamistaan kansainvälisen ympäristöjärjestö Greenpeacen toiminnassa mukana. Hän oli myöhemmin järjestössä myös johtokunnan jäsenenä, mutta erosi lopulta Greenpeacesta erimielisyyksistä johtuen. Paul Watson on sanonut: "Greenpeace vain protestoi. Mitä ne ovat saaneet aikaan pelkällä protestoinnilla?".


title: Barret Oliver

text: Barret Spencer Oliver (s. 24. elokuuta 1973 Los Angeles, Kalifornia) on yhdysvaltalainen näyttelijä ja valokuvaaja. Lapsitähtenä hänet tunnettiin parhaiten roolistaan Bastianina vuoden 1984 fantasiaelokuvassa "Päättymätön tarina".


title: Barret Oliver

text: Oliver esitti pieniä rooleja televisiossa ja elokuvissa ennen, kuin hänen roolinsa "Tarina vailla loppua" -elokuvassa sai katsojien huomion. Tätä seurasivat hänen roolinsa "Frankenweeniessa" ja androidi Darylina vuoden 1985 elokuvassa "D.A.R.Y.L.". Hän esiintyi myös sekä elokuvassa "Cocoon – nuoruudenlähde" että sen jatko-osassa "Paluu nuoruudenlähteelle". Hän sai yhä vain isompia rooleja ja sai myös pääroolin Dickon Sowerbyna Hallmark Hall of Famen "Salaisessa puutarhassa".


title: Barret Oliver

text: Näyttelemisen jälkeen Oliver ryhtyi ammattimaiseksi valokuvaajaksi. Vuonna 2008 hän opetti valokuvaamista Los Angelesissa.


title: Warren Magnuson

text: Warren Grant Magnuson (12. huhtikuuta 1905 Moorhead, Minnesota, Yhdysvallat – 20. toukokuuta 1989) oli yhdysvaltalainen demokraattipoliitikko, joka istui vuodet 1937–1944 edustajainhuoneessa ja vuodet 1944–1981 senaatissa.


title: Warren Magnuson

text: Warren Magnuson syntyi Moorheadissa, Minnesotassa vuonna 1905. Hän kasvoi adoptoituna William ja Emma Magnusonin perheessä eikä tiettävästi koskaan tavannut biologisia vanhempiaan. Warren kävi high schoolin Moorheadissa. Tämän jälkeen hän jatkoi opiskelujaan Pohjois-Dakotan yliopistossa ja Pohjois-Dakotan osavaltionyliopistossa. Pohjois-Dakotasta hän muutti Washingtonin osavaltioon ja kirjautui Washingtonin yliopistoon lokakuussa 1925. Seuraavana vuonna Magnuson sai akateemisen perustutkintonsa ja aloitti jatko-opinnot yliopiston lakikoulussa. Hän valmistui vuonna 1929.


title: Warren Magnuson

text: Magnuson sai asianajajan pätevyyden valmistumisvuotenaan ja alkoi harjoittaa ammattiaan Seattlessa. Vuonna 1931 hän aloitti Kingin piirikunnan erityissyyttäjänä. Magnuson oli vuodet 1933–1934 Washingtonin osavaltion edustajainhuoneessa, ja vuodet 1934–1936 hän oli Kingin piirikunnan piirisyyttäjänä. Magnuson ehtinyt toimia syyttäjänä kuin kaksi vuotta, kun hän nousi Yhdysvaltain edustajainhuoneeseen vaaleissa 1936. Hän sai mahdollisuuden, kun vaalipiirin edustajana ollut Marion Zioncheck epäröi uutta osallistumistaan vaaleihin ja kärsi psykologisista ongelmista. Zionchek teki itsemurhan pian, sen jälkeen kun ilmoitti, ettei hae enää uudelle kaudelle. Magnuson voitti selvästi paikan edustajainhuoneeseen.


title: Warren Magnuson

text: Edustajana Magnuson aloitti 3. tammikuuta 1937 ja istui edustajainhuoneessa lopulta joulukuulle 1944. Hänet valittiin kolmesti jatkokaudelle. Toisen maailmansodan aikana Magnuson palveli useita kuukausia lentotukialus "USS Enterprisellä", kunnes presidentti Franklin D. Roosevelt määräsi kaikki edustajat palaamaan kotimaahan. Magnuson nouti edustajainhuoneessa Washingtonin osavaltion johtavien demokraattipoliitikkojen joukkoon. Kun Roosevelt nimitti Magnuson mentorin senaattori Homer Bonen vetoomustuomioistuimeen, Magnuson haki vapautuneeseen paikkaan senaatissa. Hän voitti paikan vaaleissa 1944. Hän aloitti senaattorina jo Bonen eron jälkeen, ennen kuin muut uudet senaattorit.


title: Warren Magnuson

text: Magnuson istui senaatissa kuusi kautta ja 36 vuotta. Hän menetti paikkansa Slade Gortonille vuoden 1980 vaaleissa. Henry M. Jackson oli senaatissa Washingtonissa 1952–1980. Magnuson ja Jackson pystyivät vaikuttamaan senaatissa osavaltion hyväksi, ja heidän ansiosta Washington sai ennennäkemättömän osan valtion rahoista. Magnuson varmisti määrärahoja patojen ja valtateiden rakentamiseen sekä takasi hätäavun St. Helensin purkautumisen jälkeen. Viimeiset kaksi vuotta Magnuson toimi senaatin varapuhemiehenä.


title: Warren Magnuson

text: Magnuson jatkoi asianajajana, sen jälkeen kun tippui senaatista. Hän kuoli Seattlessa vuonna 1989, ja hänet on haudattu Acacia Memorial Parkiin.


title: The Independence of Observation Choice

text: The Independence of Observation Choice on puolalaisen death metal -yhtye Nomadin neljäs studioalbumi, joka on julkaistu vuonna 2007.


title: The Independence of Observation Choice

text: Kaikki kappaleet säveltänyt Patrick & Bleyzabel, paitsi IX säveltänyt Bulldozer.


title: Hell-Born (albumi)

text: Hell-Born on puolalaisen black metal -yhtye Hell-Bornin EP-levy, joka on julkaistu vuonna 1996.


title: Joseph Maher

text: Joseph Maher (29. joulukuuta 1933 – 17. heinäkuuta 1998) oli irlantilainen 43 elokuvassa esiintynyt näyttelijä.


title: Joseph Maher

text: Maher syntyi Westportissa Mayon kreivikunnassa Irlannissa. Hänen vanhempansa olivat Delia A. (o.s. O'Malley) ja luokanopettaja Joseph Maher. Maherin perheessä oli kymmenen lasta.


title: Joseph Maher

text: Maherin Broadway-näytelmiin kuuluvat "The Prime of Miss Jean Brodie", "King Henry V", "The Royal Family", "Night and Day" ja "Loot".


title: Joseph Maher

text: Maher kuoli kotonaan Los Angelesissa 17. heinäkuuta 1998 aivokasvaimeen.


title: Teichmann

text: Teichmann on saksalainen sukunimi, ja voi tarkoittaa seuraavia henkilöitä:


title: ATP-kausi 2011

text: Tämä on luettelo kauden 2011 tenniksen ATP-kiertueen turnauksista ja voittajista kyseisellä kaudella.


title: Happy New Year

text: Happy New Year on ruotsalaisen popyhtye ABBA:n kappale, joka ilmestyi yhtyeen vuoden 1980 albumilla Super Trouper. Albumi äänitettiin Tukholmassa Polar Musicin studioilla ja se oli brittilistan ykkösenä ja Suomessakin kakkosena.


title: Happy New Year

text: Kappaleesta on muodostunut uudenvuoden klassikkokappale, ja se soi aina myös YLE Radio Suomen ohjelmistossa uudenvuodenyönä.


title: Happy New Year

text: Kappaleen tekijät ovat ABBA:n Benny Andersson ja Björn Ulvaeus ja sen albumiversion kesto on 4:23. Lauluesityksestä vastaavat lähinnä ABBA:n naispuoliset jäsenet Agnetha Fältskog ja taustalla Anni-Frid Lyngstad. Muita instrumentteja soittavat Ola Brunkert (rummut), Rutger Gunnarsson (basso), Janne Schaffer (kitarat), Björn Ulvaeus (akustiset kitarat) ja Benny Andersson (kosketinsoittimet ja syntetisaattorit).


title: Happy New Year

text: Kappaleesta on myös tehty video, jossa ABBA on kokoontunut laulamaan Benny Anderssonin soittaman pianon ympärille.


title: Happy New Year

text: Kappaleen sanoituksessa pariskunta on uudenvuoden juhlinnan jälkitunnelmissa, kun samppanja on nautittu ja ilotulitus on päättynyt. Kertoja-minä on pariskunnan toinen jäsen ja hänen mukaansa pari tuntee olonsa eksyksissä olevaksi ja alakuloiseksi: Juhlat ovat päättyneet ja aamu näyttää harmaalta, niin erilaiselta kuin eilinen. Ja nyt olisi aika toivottaa hyvää uutta vuotta. Kertoja toivoo, että meillä kaikilla on aina silloin tällöin visio maailmasta, jossa jokainen naapuri on ystävä. Säilyttäkäämme toiveemme ja halumme yrittää eteenpäin. Ellei näin ole voisimme yhtä hyvin kuolla pois. Joskus kertoja aavistaa kuinka uljas uusi maailma saapuu ja kuinka se kukoistaa elämämme tuhkasta. Voi niin, ihminen on hupsu ja hän luulee että hän voi hyvin raahautuessaan aina vain eteenpäin savijaloin tietämättä, että hän on harhateillä. Nyt kertojasta näyttää, että unelmat joita heillä oli aikaisemmin ovat kuolleet kuin lattialla lojuvat konfetit. On vuosikymmenen loppu. Kuka voisi sanoa mistä löydämme itsemme kymmenen vuoden kuluttua, mikä meitä odottaa vuoden 1989 lopussa.


title: Jason Hervey

text: Jason Robert Hervey (s. 6. huhtikuuta 1972) on yhdysvaltalainen näyttelijä, televisiotuottaja ja aiempi PR-agentti. Hänet tunnetaan parhaiten roolistaan Wayne Arnoldina televisiosarjassa "Kesä 68".


title: Jason Hervey

text: Hervey syntyi Los Angelesissa. Hänen vanhempansa olivat kykyjenetsijä Marsha ja vähittäismyyjä Alan Hervey. Aikaisella urallaan Herveyllä oli pieniä rooleja elokuvissa. Näihin lukeutuivat "Paluu tulevaisuuteen", "Pee-ween suuri seikkailu" ("Pee-Wee's Big Adventure") ja "Jurtit II" ("Meatballs Part II"). Hän myös vieraili televisiosarjassa "Diff'rent Strokes". Hänen läpimurtonsa oli draamasarjassa "Kesä 68" Fred Savagen hahmon isoveljenä.


title: Jason Hervey

text: Herveyn rooli sarjassa johti myöhemmin vierailuun animaatioshow "Justice League Unlimitedissa". Hän esiintyi Savagen kanssa jaksossa "Hawk and Dove", jossa hän oli nuoremman Don Hall -veljen ääni.


title: Jason Hervey

text: Hervey oli Eddie McDowdin ääni Nickelodeonin hittisarja "100 Deeds for Eddie McDowdissa" kaudella kaksi. Hän esiintyi myös lyhyesti vuoden 1993 seikkailupelissä "Return to Zork" peikkokuninkaana.


title: Jason Hervey

text: Hervey esiintyi "Hurjat Hoganit" -sarjan jaksossa Eric Bischoffin kanssa. Hän esiintyi myös muutamassa "Scott Baio Is 45... And Single" -jaksossa, ja vuonna 2002 hän esiintyi lyhyesti "I Love the '80s" -spesiaalissa.


title: Eronneita

text: Eronneita ("The Divorcee") on Robert Z. Leonardin ohjaama yhdysvaltalainen elokuva vuodelta 1930. Se pohjautuu löyhästi Ursula Parrottin romaaniin "Ex-Wife" vuodelta 1929. "Eronneita" oli Oscar-ehdokkaana neljässä eri kategoriassa. Palkinnon sai Norma Shearer parhaasta naispääosasta.


title: Eronneita

text: Norma Shearer näyttelee elokuvassa Jerry Martinia, joka kostaa aviomiehensä Tedin (Chester Morris) uskottomuuden pettämällä tätä miehensä parhaan ystävän Donin (Robert Montgomery) kanssa.


title: Waiting to Exhale (albumi)

text: Waiting to Exhale OST on vuoden 1995 samannimistä elokuvaa varten levytetty soundtrack-albumi, jolla esiintyy R&B:n ja soulin huippunimiä, kuten Aretha Franklin, Whitney Houston, Mary J. Blige ja Toni Braxton.


title: Weiner

text: Weiner on muun muassa seuraavien henkilöiden sukunimi:


title: Ruotsin kunnat 1952

text:
Tämä artikkeli on luettelo Ruotsin kunnista vuonna 1952 sekä kuntajaossa tapahtuneista muutoksista vuosina 1952–1970. Vuoden 1952 kuntauudistuksen jälkeen Ruotsissa oli 1 037 kuntaa, joista 133 oli kaupunkeja, 88 kauppaloita ja 816 maalaiskuntia. Vuotta ennen uudistusta kuntien määrä oli ollut 2 498. Tässä artikkelissa kunnat on lueteltu tuolloisen läänijaon mukaisesti. Läänien järjestys on tuon ajan läänikoodien mukainen.
Kuntauudistuksen jälkeen Tukholman läänissä oli 12 kaupunkia, 5 kauppalaa ja 38 maalaiskuntaa. Tukholman kaupungin siirryttyä Tukholman lääniin vuonna 1968 Tukholman kaupunki säilytti oman kuntakoodinsa 0180, mutta läänin muiden kuntien kuntakoodit vaihtuivat niin, että alun läänikoodi 02 korvautui 01:llä.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Uppsalan läänissä oli 2 kaupunkia, 1 kauppala ja 22 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Södermanlandin läänissä oli 9 kaupunkia, 1 kauppala ja 29 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Itä-Götanmaan läänissä oli 7 kaupunkia, 4 kauppalaa ja 36 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Jönköpingin läänissä oli 9 kaupunkia, 6 kauppalaa ja 39 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Kronobergin läänissä oli 2 kaupunkia, 8 kauppalaa ja 34 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.


title: Ruotsin kunnat 1952

text: Kuntauudistuksen jälkeen Kalmarin läänissä oli 6 kaupunkia, 3 kauppalaa ja 41 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Gotlannin läänissä oli 1 kaupunki, 1 kauppala ja 12 maalaiskuntaa.


title: Ruotsin kunnat 1952

text: 1.1.1971 läänin kaikki kunnat yhdistettiin yhdeksi kunnaksi, Gotlannin kunnaksi.


title: Ruotsin kunnat 1952

text: Kuntauudistuksen jälkeen Blekingen läänissä oli 4 kaupunkia, 1 kauppala ja 20 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Kristianstadin läänissä oli 4 kaupunkia, 9 kauppalaa ja 45 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Malmöhusin läänissä oli 9 kaupunkia, 9 kauppalaa ja 54 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Hallandin läänissä oli 5 kaupunkia, 1 kauppala ja 33 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Göteborgin ja Bohusin läänissä oli 7 kaupunkia, ei ollenkaan kauppaloita ja 37 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Älvsborgin läänissä oli 6 kaupunkia, 6 kauppalaa ja 55 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Skaraborgin läänissä oli 7 kaupunkia, 4 kauppalaa ja 45 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Värmlannin läänissä oli 6 kaupunkia, 7 kauppalaa ja 39 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Örebron läänissä oli 6 kaupunkia, 5 kauppalaa ja 22 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Västmanlandin läänissä oli 5 kaupunkia, 2 kauppalaa ja 21 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Kopparbergin läänissä oli 6 kaupunkia, 3 kauppalaa ja 41 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Gävleborgin läänissä oli 5 kaupunkia, 2 kauppalaa ja 35 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Västernorrlandin läänissä oli 5 kaupunkia, 3 kauppalaa ja 36 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Jämtlandin läänissä oli 1 kaupunki, 2 kauppalaa ja 32 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Västerbottenin läänissä oli 3 kaupunkia, 3 kauppalaa ja 27 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.Kuntauudistuksen jälkeen Norrbottenin läänissä oli 5 kaupunkia, 1 kauppala ja 24 maalaiskuntaa.Luettelossa vasemmalla on kunta, joka muodostui kaksoispisteen oikealla puolella olevien kuntien yhdistyessä tai kuntamuodon muuttuessa.


title: Toivo Ryynänen

text: Toivo Ryynänen on kuhmolainen koneenkuljettaja, joka tunnetaan parhaiten Jaakko Tepon esittämistä kappaleista, joissa Ruikonperällä asuva Toivo "Topi" Ryynänen on usein esiintynyt päähenkilönä. Toisin kuin useimmat Tepon laulujen henkilöt, Toivo Ryynänen on todellinen henkilö, Tepon pitkäaikainen ystävä.


title: Mirggi

text: mIRGGI on alun perin Nokian S60-alustalle toteutettu IRC-asiakasohjelma. Sovellus oli ensimmäinen S60 3rd Edition -alustalle tehty IRC-sovellus ja on vieläkin suosituin käytössä olevista. Sovellus käännettiin myös S60 2nd Edition että S60 5th edition -alustoille ja sen on raportoitu toimivan myös uusimmalla Symbian-alustalla.


title: Mirggi

text: Sovellus sisältää muun muassa tuen useille palvelimille, kanaville, yksityisviestit sekä lokituksen.


title: Mirggi

text: Sovelluksen ensimmäinen versio julkaistiin 16.3.2007 ja uusin versio (v0.64) on julkaistu 31.8.2010.


title: Lazy

text: Lazy on brittiläisen hard rock -yhtye Deep Purplen kappale vuodelta 1972. "Machine Head" -albumille sisältyvään kappaleeseen on merkitty tekijöiksi koko yhtye.


title: Lazy

text: Kappale alkaa Jon Lordin Hammond-urkusoololla, jonka jälkeen kitaristi Ritchie Blackmore tulee kappaleeseen matkaan soittaen kappaleen pääriffiä. Solisti Ian Gillan tulee kappaleeseen mukaan myöhemmin, ja hän soittaa kappaleella myös huuliharppua.


title: Lazy

text: Kappaleen kitarariffi on äänestetty Guitar World -lehdessä kaikkien aikojen seitsemmänneksikymmeneksineljänneksi parhaaksi kautta aikojen.


title: Suomen ajoneuvolaki

text: Suomen ajoneuvolaki (, ) määrää Suomessa ajoneuvojen teknisistä ominaisuuksista. Ajoneuvolaki koskee tieliikenteessä ja muualla käytettävien ajoneuvojen:


title: Waterhen

text: Waterhen viittaa muun muassa seuraaviin:


title: Sami Kontio

text:
Sami Kontio (s. 1972) on suomalainen taitolentäjä.
Kontio sai lentolupakirjan toukokuussa 2002 ja voitti kesällä Sportsman-luokassa Suomessa hopeaa ja pohjoismaisessa kisassa kultaa. Vuoden 2009 elokuussa hän sijoittui kahdeksanneksi Silverstonessa, Englannissa pidetyissä Unlimited-luokan taitolennon MM-kisojen vapaaohjelmassa, ja oli kokonaistuloksissa sijalla 27.


title: Sami Kontio

text: 2008 (Unlimited luokka)


title: Sami Kontio

text: 2007 (Advanced luokka)


Sami Kontio


title: Sami Kontio

text: 2005 ei kilpaillut, kone rakennettiin uusiksi


title: Sami Kontio

text: 2004 (Advanced luokka)


title: Sami Kontio

text: 2003 (Advanced luokka)


title: Sami Kontio

text: 2002 (Sportsman luokka)


title: Zinkensdammin metroasema

text: Zinkensdammin metroasema on Tukholman metron metroasema. Se on eräs Tukholman metron punaisen linjan asemista ja avattiin liikenteelle 5. huhtikuuta 1964. Asema sijaitsee Södermalmilla Hornstullin ja Mariatorgetin asemien välissä.


title: Zinkensdammin metroasema

text: Vuonna 2013 asemaa käytti arkisin 13 700 matkustajaa päivässä.


title: Interim Committee

text: Interim Committee oli toisen maailmansodan aikainen Yhdysvaltain sotaministerin Henry L. Stimsonin johtama salainen komissio, joka tutki ongelmia, joita saattaisi syntyä atomipommin kehittämisestä. Se antoi presidentti Harry S. Trumanille suosituksen pommien käyttämisestä Japania vastaan.


title: Interim Committee

text: Kun Trumanista tuli Yhdysvaltain presidentti kuolleen Franklin D. Rooseveltin tilalle, hän ei käytännössä tiennyt mitään Manhattan-projektista. Sotaministeri Stimson raportoi Trumanille projektista ja kertoi 25. huhtikuuta 1945 atomipommin valmistuvan syyskuun alkuun mennessä. Stimson suosittelu Trumanille atomikysymyksiä käsittelevän komitean perustamista. Komitean tulisi päättää, pitäisikö pommista kertoa Neuvostoliitolle, ja suunnitella tulevaisuuden atomikontrollia.


title: Interim Committee

text: Toukokuun alussa Stimson muodosti Trumanin hyväksymänä Interim Committeen. Stimson nimesi ryhmään Vannevar Bushin, James Conantin, Karl T. Comptonin, laivastoministeri Ralph Bardin, apulaisulkoministeri William L. Claytonin, James F. Byrnesin ja armeijan edustajana kenraali George Marshall. Lisäksi komitean apuna oli tieteellinen paneeli, johon kuuluivat Robert Oppenheimer, Enrico Fermi, Arthur H. Compton ja Ernest O. Lawrence.


title: Interim Committee

text: Interim Committee tapasi muutamia kertoja toukokuun aikana, ja lopulliset päätökset atomiaseen käytöstä se teki kokouksissa 31. toukokuuta ja 1. kesäkuuta. Toukokuun viimeisenä päivänä komitea päätti suositella, että Yhdysvallat käyttää pommia yllätyshyökkäykseen Japania vastaan. Lawrence ehdotti myös mahdollisuutta vain esittää pommin tehoa, mikä jo saattaisi vakuuttaa Japanin antautumaan. Ehdotus hylättiin, koska komitea pelkäsi, että japanilaiset saattaisivat sijoittaa alueelle sotavankeja tai ampua pommia kuljettavan koneen alas. Lisäksi siinä menetettäisiin uuden aseen mahdollisesti aiheuttama šokkiarvo. Komitea päätti myös, että Yhdysvaltain olisi syytä pitää etumatkansa ydinaseteknologiassa mahdollista tulevaa kansainvälisten suhteiden heikkenemistä silmällä pitäen.


title: Interim Committee

text: Suurin osa komitean jäsenistä oli sitä mieltä, että Yhdysvaltain pitäisi salata atomiasetietonsa ainakin toistaiseksi. Komitea myönsi kuitenkin, että Yhdysvallat ei pysty pitämään etumatkaansa kovinkaan kauaa. Kesäkuun 1. päivänä komitean tapaamisessa oli mukana myös Manhattan-projektin teollisuuden edustajia. Heihin kuuluivat Walter S. Carpenter DuPontilta, James C. White Tennessee Eastmanilta, George H. Bucher Westinghouselta ja James A. Rafferty Union Carbidelta. Tapaaminen teollisuusmiesten kanssa vakuutti komitean siitä, että Yhdysvaltojen etumatka Neuvostoliittoon on 3–10 vuotta.


title: Interim Committee

text: Stimson tapasi Trumanin 6. kesäkuuta ja kertoi presidentille komitean päätöksestä. Komitea suositteli, että Japaniin tulisi hyökätä mahdollisimman pian ja hyökkäyksen pitäisi tapahtua salassa. Stimson kertoi lisäksi Trumanille, että komitea harkitsi kotimaanlainsäädäntöä ja että ydintutkimuksesta pitäisi tehdä julkista ja se pitäisi alistaa tarkastuksille kansainvälisten sopimusten avulla. Jos kansainvälistä sopimusta ei saataisi tehtyä, niin Yhdysvaltain pitäisi pyrkiä säilyttämään etumatkansa.


title: Interim Committee

text: Komitea teki lopullisen päätöksen ydinaseen käytöstä 21. kesäkuuta. Samalla se päätti, että Trumanin tulisi mainita Neuvostoliitolle Potsdamin konferenssissa Yhdysvaltojen valmistelevan uuden ydinaseen käyttöä Japania vastaan. Komitea ei kuitenkaan päässyt lopulliseen päätökseen sodanjälkeisestä ydinstrategiasta.


title: Tyyne ja Martta

text: Tyyne ja Martta oli vuonna 2007 perustettu suomalainen huumorimusiikkia esittävä duo. Tyyne ja Martta-duo tunnettiin erityisesti debyyttisinkustaan "Kuumat aallot" ja esikoisalbumistaan "On nainen kaunis ihiminen".


title: Tyyne ja Martta

text: Tyyne ja Martta -duon perustivat Tampereella 2007 Minna Mänty-Sorvari ja Tarja Jykylä. Duon 'tarina' on, että Tyyne ja Martta ovat iäkkäitä naisia, joiden täytyy kerätä keikkailulla rahaa yksityiseen suonikohjuhoitoon. Ensimmäinen keikka tehtiin elokuussa 2007 ja duo sai levytyssopimuksen vuonna 2008.


title: Tyyne ja Martta

text: Ensimmäisen sinkkunsa duo julkaisi alkuvuodesta 2008. Single kantaa nimeä "Kuumat aallot".


title: Tyyne ja Martta

text: Toukokuussa 2010 duo julkaisi esikoisalbuminsa "On nainen kaunis ihiminen". Levy myi elokuuhun mennessä kultaa ja myöhemmin syksyllä platinaa.


title: Tyyne ja Martta

text:
Toukokuussa 2011 duo julkaisi toisen albuminsa, joka kantaa nimeä "Ryppyrasvaa". Tämäkin teos on myynyt kultaa eli yli 10 000 kappaletta.
Heinä-elokuun vaihteessa 2013 duo ilmoitti Facebook-sivullaan lopettavansa toimintansa. Päivitys kuitenkin päättyi sanoihin "kampäkkiä orotellessa".


title: Jalkapallon Mestaruussarjan kausi 1940–1941

text: Jalkapallon Mestaruussarjan kausi 1940–41 oli vuonna 1930 perustetun Mestaruussarjan 11. kausi. Kaudella 1940–41 Mestaruussarja pelattiin kahdeksan joukkueen kaksinkertaisena sarjana. Sarjan aloittaminen talvisodan jälkeisissä olosuhteissa keväällä 1940 oli epävarmaa, ja Palloliitto päättikin edustajakokouksessaan 28. huhtikuuta 1940 siirtää sarjan alkua toukokuulta elokuulle. Samalla sarjan päätös siirtyi keväälle 1941 ja ennen sarjojen alkua päätettiin järjestää ylimääräinen cup-kilpailu. Mestaruussarja jouduttiin kuitenkin keskeyttämään edelliskauden tapaan, kun jatkosotaa edeltäneet ylimääräiset kertausharjoitukset alkoivat 18. kesäkuuta 1941.


text: Sodan vuoksi sarjaa ei voitu pelata loppuun vuoden 1941 aikana ja neljä ottelua jäi kokonaan pelaamatta. Palloliiton edustajakokous päätti 21. joulukuuta 1941, että kauden 1940–41 Mestaruussarja on päättynyt. Mestaruussarjan ja Suomen mestaruuden voitti TPS, joka varmisti Palloliiton päätöksen myötä kolmannen mestaruutensa. Toverit ja HPS putosivat Suomensarjaan kesällä 1943 pelatun karsintasarjan kautta.


text: Mestaruussarjan maalikuninkuuden kaudella 1940–41 voitti TPS:n Olavi Valtonen 14 maalilla.


text: Mestaruussarjaan osallistui kahdeksan joukkuetta, joista kuusi kaudelta 1939 ja kaksi nousijaa kauden 1939 Itä–Länsi-sarjasta. Itä–Länsi-sarjan voittaja Sudet nousi suoraan ja toiseksi sijoittunut KIF karsinnan kautta. Nousijajoukkueet korvasivat edellisellä kaudella viimeiseksi jääneet KPT:n ja Reipaan.


title: Howard – uuden ajan sankari

text: Howard – uuden ajan sankari ("Howard the Duck") on vuonna 1986 ensi-iltansa saanut komediaelokuva. Se perustuu Steve Gerberin luomiin Marvel-sarjakuviin.


title: Howard – uuden ajan sankari

text: Howard Ankka viettää rauhallista elämää omalla planeetallaan. Eräänä iltana hän joutuu massiivisen imuvoiman lähettämänä Maa-planeetalle. Howardia hyljeksitään ja oudoksutaan ja hän haluaa takaisin omaan kotiinsa. Hän ystävystyy rock-laulaja Beverlyn ja professori Phil Blumburttin kanssa, joka keksii konstin saada Howard takaisin omaan universumiinsa.


title: Final Fight

text: Final Fight () on vuoden 1989 joulukuussa julkaistu beat 'em up -kolikkopeli. Capcomin kehittämä peli julkaistiin myös useille muille pelialustoille, kuten Super Nintendolle, Sega Mega-CD:lle ja Amigalle. Pelin ideana on taistella yhdellä kolmesta omankädenoikeuden harjoittajalla läpi katujengien ja pelastaa nuori nainen heidän käsistään.


title: Final Fight

text: Alkuperäisversion jälkeen pelistä on julkaistu useita jatko-osia konsoleille.


title: Final Fight

text: Final Fight sijoittuu Yhdysvaltain kuvitteelliseen kaupunkiin Metro Cityyn. Entinen showpainija Mike Haggar äänestetään kaupungin uudeksi pormestariksi, joka lupaa vaalilupauksessaan kitkeä pois kaupungin rikollisuuden. Kaupungin johtava rikosorganisaatio Mad Gear jengi kiristää pormestaria sieppaamalla hänen tyttärensä Jessican. Haggar päättää lähteä pelastamaan tyttärensä ja pyytää apua Jessican kamppailulajien taitaja poikaystävältä Codylta, sekä hänen sparrauspariltaan Guylta. Kolmikko suuntaa Metro Cityn kaupunkiin, jossa heidän on taisteltava tiensä Jessican luokse.


title: Final Fight

text: Kolikkopeliversiossa kykeni pelaamaan yksinpelin lisäksi kaksinpelinä yhtä aikaa, jossa molemmat pelaajat ohjaavat eri hahmoja. Ennen peliä on mahdollisuus valita yksi kolmesta hahmosta, joilla jokaisella on oma tappelutyyli ja vahvuudet sekä heikkoudet. Cody on pelin tasaisin hahmo, jonka kaikki taidot ovat keskitasoa, Haggar on kolmikon vahvin mutta hitain, kun taas Guy on heikoin mutta nopein.


title: Final Fight

text: Hahmoa ohjaillaan joystickillä ja kahdella napilla hahmo lyö ja hyppii. Hahmo voi liikkua kahdeksaan eri suuntaan, mutta voi vain hyökätä kahteen suuntaan vasemmalle ja oikealle, kuten tavallisesti tappelupeileissä. Painaessa molempia nappeja yhtä aikaa hahmo teki erikoisliikkeen, jossa se hyökkää molempiin suuntiin. Liike kuluttaa kuitenkin hieman pelaajan energiaa. Pelissä on mukana myös useita eri irtaimistoa, jotka ovat pääosin energiaa lisääviä ja aseita, kuten puukkoja, putkia ja miekkoja.


title: Final Fight

text: Final Fight julkaistiin Super Nintendolle Japanissa 21. joulukuuta 1989 ja Yhdysvalloissa syyskuussa 1991. Kyseiseen versioon tehtiin suuria muutoksia. Siitä poistettiin kaksinpeli ja hahmovalikoimaan tehtiin poistoja. Pomovastuksista Rolento jätettiin pois ja pelattavista hahmoista Guy sai jäädä pois. Tämän myötä Cody ja Haggar olivat ainoat pelattavat hahmot.


title: Final Fight

text: Englanninkieliseen versioon pelin tekstiä muutettiin alkuperäisversiosta. Pelin pomovastukset Dammo ja Sodom nimettiin uudelleen Thrasheriksi ja Katanaksi. Naisvastukset Poison ja Roxy korvattiin kahdella miesroistolla Billy ja Sid.


title: Final Fight

text: Japanissa julkaistiin pelin muokattu versio vuonna 1992 nimeltä Final Fight Guy, jossa Cody oli korvattu Guylla. Yhdysvalloissa peli julkaistiin vuonna 1994. Peliin tuli pieniä uudistuksia, mutta siinä ei edelleenkään ollut kaksinpeli mahdollisuutta.


title: Final Fight

text: Sega Mega-CD:lle peli julkaistiin ympäri maailmaa huhtikuussa 1993 Segan julkaisemana Capcomin lisensillä. Toisin kuin Super Nintendolla Sega säilytti lähes kaikki kolikkopelin ominaisuudet mukaan lukien kaksinpelin. Pelin alku- ja loppuanimaatioihin lisättiin puherooleja. Super Nintendon tavoin peliä sensuroitiin Englanninkielisessä versiossa. Naisroistot Poison ja Roxy pidettiin poikkeuksellisesti samana, mutta hahmojen asut tehtiin vähemmän paljastaviksi.


title: Final Fight

text: Final Fightissa on yhteensä kuusi tasoa ja kaksi bonus tasoa. Jokainen taso sijoittuu eri Metro Cityn alueelle, kuten slummiin, metroon ja teollisuus alueelle. Jokaisen tason päätteeksi pelaaja kohtaa pomovastuksen.


title: Blair Russel

text: Blair Russel (17 syyskuuta, 1880 - 7 joulukuuta, 1961) oli kanadalainen jääkiekkoilija, joka pelasi hyökkääjänä Montreal Victoriasissa.


title: Blair Russel

text: Blair syntyi Montrealissa Quebecissä. Hän auttoi Victoriasin useisiin Stanley Cupin voittoihin. Hänet valittiin Hockey Hall of Fameen 1965.


title: Metsäkylä (Hamina)

text: Metsäkylä on maalaiskylä Haminan kaupungin länsireunalla ja viereisen Reitkallin ohella Haminan suurimpia maaseutukyliä.


title: Metsäkylä (Hamina)

text:
Metsäkylä on osa entistä Vehkalahden kuntaa nykyistä Haminan kaupunkia. Kylää halkoo Summanjoki, jonka reunoille maanviljelys on alkujaan kehittynyt.
Keväisin alueelle muodostuu laaja tulvajärvi, kun joen sulamisvedet purkautuvat usein alaville pelloille.


title: Metsäkylä (Hamina)

text: Metsäkylän peltoalueilla pesii tyypillinen peltolinnusto, johon lukeutuvat muun muassa tuulihaukka, ruisrääkkä, töyhtöhyyppä, isokuovi, uuttukyyhky, kiuru, pensastasku, kivitasku, naakka, keltasirkku ja peltosirkku. Keväisin pelloille ja sen tulvajärville kerääntyy satoja muutolla levähtäviä sorsia, kahlaajia, lokkeja, kyyhkyjä ja varpuslintuja. Alkukeväällä ja loppu syksyllä Suurijärvelle kerääntyy jopa satoja laulujoutsenia.


title: Selegiliini

text: Selegiliini on ns. MAO-B estäjä (MAOI). Sitä käytetään lääkkeenä Parkinsonin tautiin. Yhdessä MAOI-lääkkeiden kanssa ei pitäisi käyttää SSRI-lääkkeitä serotoniinioireyhtymän välttämiseksi. Sama varoitus koskee myös TCA-lääkkeitä (trisykliset masennuslääkkeet).


title: Selegiliini

text: Ensimmäinen selegiliinin tuotenimi oli vuonna 1982 lääkemarkkinoille laskettu Eldepryl.


title: Selegiliini

text: Selegiliini on palautumaton, irreversiibeli MAO-estäjä – toisin kuin esimerkiksi moklobemidi, joka on reversiibeli MAO-A estäjä (ns. "RIMA", "Reversible Inhibitor of Monoamine Oxidase A"). Moklobemidiä käytetään masennukseen ja sosiaalisiin fobioihin varsinkin, jos SSRI-lääkkeet ovat tuottaneet vaikeita tai hankalia sivuoireita.


title: Selegiliini

text: Samat varotoimenpiteet pätevät kumpaankin, erityisesti SSRI-lääke sertraliinin osalta. Sen metaboliitit (elimistön tuottamat hajoamistuotteet) säilyttävät aktiivisuutensa useita viikkoja, jopa 4–5 viikkoa.


title: Selegiliini

text: Toisin kuin vaihdettaessa, on mainittu riskialtis varoaika merkittävästi lyhyempi, vain muutamia päiviä.


title: Vöyri

text: Vöyri () on Suomen kunta, joka sijaitsee Pohjanmaan maakunnassa. Kunnassa asuu ihmistä, ja sen pinta-ala on  km², josta  km² on sisävesistöjä. Väestötiheys on asukasta/km². Vöyrin naapurikunnat ovat Isokyrö, Kauhava, Mustasaari, Uusikaarlepyy ja Vaasa.


title: Vöyri

text: Kunta on kaksikielinen,  prosenttia asukkaista puhuu äidinkielenään ruotsia ja  prosenttia suomea. Vöyrillä on oma suomenruotsin murteensa.


title: Vöyri

text: Nykyinen Vöyrin kunta perustettiin vuonna 2011 Vöyri-Maksamaan ja Oravaisten kuntaliitoksessa. Vöyri-Maksamaan kunta oli syntynyt vuonna 2007, kun siihenastiset Vöyri ja Maksamaa liittyivät yhteen.


title: Vöyri

text: Vöyrillä on tunnettuja arkeologisia kohteita pronssi- ja rautakaudelta. Gulldyntin kalmistolöydöt ovat Suomen kansainvaellusajan (400-550 jaa.) rikkaimpia.


title: Vöyri

text: Kunnan alueella on sijainnut kolme pitäjää: Vöyri, Oravainen ja Maksamaa. Nimi Vöyri on mainittu ensimmäisen kerran asiakirjoissa vuonna 1367 ja Vöyrin pitäjä on mainittu ensimmäisen kerran 1443.


title: Vöyri

text: Kunnan alueella sijainnut Kimon ruukki oli yksi Suomen ensimmäisistä rautaruukeista. Ruukki perustettiin 1703 ja siellä valmistettiin taoksia noin 200 vuotta. Vuonna 1736 rakennettiin Oravaisten masuuni, josta syntyi 1800-luvun lopulla Oravaisten tehdasyhdyskunta.


title: Vöyri

text: Nykyisen kunnan alueella käytiin eräs Ruotsin tappioon Suomen sodassa johtaneista taisteluista, Oravaisten taistelu, 14. syyskuuta 1808.


title: Vöyri

text: Vuoden 1865 kunnallisasetuksen mukaisesti perustettiin Maksamaan, Oravaisten ja Vöyrin kunnat vuonna 1868. Vöyri yhdistyi Maksamaan kanssa Vöyri-Maksamaaksi 2007. Vöyri palasi kunnan nimeksi 2011, kun Oravainen liittyi siihen.


title: Vöyri

text: Maksamaan kunnassa oli sen lakkautusvuonna 1 035 asukasta, ja sen pinta-ala oli 772,06 km², josta vain 151,71 km² oli maata. Kunta oli viimeisinä vuosinaan (vuodesta 2003 alkaen) kaksikielinen, ja enemmistönä hieman vajaat 90 prosenttia asukkaista puhui ruotsia ja noin 10 prosenttia suomea.


title: Vöyri

text: Maksamaan nimi on seudulla liikkuneiden suomenkielisten erämiesten tai varhaisten suomalaisten asukkaiden antama. Sen lopussa on suurta saarta merkitsevä sana "maa". Nimi on alkuaan tarkoittanut saarta, jonka eteläkärjessä nykyinen kirkonkylä sijaitsee. Myöhemmät ruotsinkieliset asukkaat ovat paikalle asetuttuaan ottaneet sen oman asutuksensa nimeksi. Nimen alussa lienee varsinkin karjalaisissa lähteissä esiintyvä henkilönnimi "Maksima"-, "Maksi"-, "Maksa"- ja "Maksi"-alkuisia paikannimiä on myös Pohjois-Pohjanmaalla, jonka vanhassa paikannimistössä näkyy selvä itäinen vaikutus. Ruotsinkielistä "Maxmo"-nimeä vastaava suomalaistettu nimiasu on ennen vakiintumistaan etsinyt muotoaan: Elias Lönnrotin sanakirjassa 1874-80 nimi on muodossa "Maksamo", Ralf Saxénilla "Maksanmaa" (1897) ja "Suomenmaa"-kirjassa 1925 "Maksamaa".


title: Vöyri

text: Brudsund, Djupsund, Kärklax, Kvimo, Maksamaan kirkonkylä (Maxmo Kyrkoby), Särkimo, Tottesund, Västerö, Ölis, Österö


title: Vöyri

text: Oravaisten kunnassa asui lakkautushetkellä 2 192 ihmistä, ja sen pinta-ala oli 277,09 km², josta 4,55 km² oli sisävesistöjä. Väestötiheys oli 10,75 asukasta/km². Kunta oli kaksikielinen. Enemmistö, 79 prosenttia asukkaista, puhui ruotsia ja 11 prosentilla puhui suomea äidinkielenään. Muunkielisten osuus oli huomattavan korkea eli 10 prosenttia. Oravaisten keskusta sijaitsee meren äärellä. Oravainen onkin monelle valtatietä 8 matkaavalle tuttu taukopaikka kauniissa merellisissä maisemissa.


title: Vöyri

text: Kimo, Oravainen (Oravais), Karvat, Komossa, Oxkangar, Paljakka (Paljak), Österby


title: Vöyri

text: Vöyri on suurin kunnan entisistä pitäjistä. Ennen vuoden 2007 kuntaliitosta Vöyrillä asui 3 474 ihmistä, ja kunnan pinta-ala oli 450,88 km², josta 22,38 km² oli merialueita ja 2,83 km² sisävesiä. Väestötiheys oli 8,30 asukasta/km². Kunnan hallinnollinen keskus sijaitsi Koskenkylän kylässä, jossa myös kunnanvirasto sekä koulut sijaitsivat. Myös valtaosa kaupoista ja palveluista on keskittynyt Koskenkylään. Vöyrin, Maksamaan sekä Oravaisten yhteinen yläaste (vuodesta 2011 alkaen koko uuden Vöyrin kunnan yläaste), Tegengrenskolan, sijaitsee myös Koskenkylässä. Vöyrin kaunis vanha puukirkko sijaitsee Rökiön kylässä, parin kilometrin päässä kuntakeskuksesta. Koskenkylä ja Rökiö muodostavat yhdessä tilastollisen taajaman nimeltä "Vöyrin kirkonkylä" (). Kunta oli kaksikielinen ja enemmistönä 85 prosenttia asukkaista puhui ruotsia ja 14 prosenttia puhui suomea. 1 prosentti puhui muuta kieltä äidinkielenään. Vöyrillä on oma ruotsinkielinen murteensa.


title: Vöyri

text: Antiala (Andkil), Bergby, Bertby, Jörala, Kalapää, Kaurajärvi, Kaitsor, Karvsor, Koskenkylä (Koskeby), Kovik, Lomby, Lotlax, Lålax, Miemoinen (Miemois), Myrbergsby, Mäkipää, Palvis, Petterinmäki (Pettersbacka), Rekipelto (Rejpelt), Rökiö, Tukkor (Tuckor)


title: Vöyri

text: Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


title: Vöyri

text: Vuoden 2017 lopussa Vöyrillä oli 6 616 asukasta, joista 3 355 asui taajamissa, 3 226 haja-asutusalueilla ja 35 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Vöyrin taajama-aste on 51,0 %. Vöyrin taajamaväestö jakautuu kolmen eri taajaman kesken:


title: Vöyri

text: Kunnan keskustaajama on lihavoitu.


title: Vöyri

text: Vuoden 2018 aluejaon mukaan Vöyrillä on seuraavat Suomen evankelis-luterilaisen kirkon seurakunnat:


title: Vöyri

text: Suomen ortodoksisen kirkon seurakunnista Vöyrin alueella toimii Vaasan ortodoksinen seurakunta.


title: Vöyri

text: Seuraavassa luettelossa on mainittu historiallisella ajalla lakkautetut seurakunnat Vöyrin kunnan nykyisellä alueella.


title: Vöyri

text: Vöyri on rukiin valtakuntaa eli sen pinta-alasta lähes kaikki alava maa-ala on peltoa. Kunnassa on myös paljon mäkiä, jotka ovat pääasiassa havupuiden peitossa.


title: Vöyri

text: Geologisesti Vöyri on hyvin alavaa. Monesta seikasta on pääteltävissä, että Vöyri on vanhaa saaristoa. Osassa maa-alaa on asuttu hyvinkin kauan, kun taas alavat maat ovat olleet meren peittämiä vielä muutama sata vuotta sitten. Vielä 1600-luvulla Rökiöön pääsi veneellä.


title: Vöyri

text: Pitäjännimi Vöyri–Vörå on ollut sekä historian- että nimistöntutkimuksen kohteena ainakin vuodesta 1734. On pohdittu, onko nimi alun perin suomalainen vai ruotsalainen ja mikä olisi nimenantoperuste. Vöyrin pitäjä sijaitsee historiallisella kielirajalla. Sen kylännimet ja monet kantatalojen nimet ovat kiistatta suomenkielistä alkuperää. On arvioitu, että väestö ruotsalaistui vasta 1500-luvun kuluessa. Siksi on perusteltua lähteä siitä, että itse pitäjännimikin on suomalaista alkuperää. Viimeisin nimistöntutkijoiden hyväksymä tulkinta on Lars Huldénin esittämä. Hän pitää varmana, että alkuperäinen nimi on suomalainen ja yksiosainen, mahdollisesti johdettu sanasta "vieru". Sen kaksoisääntiö palautuu pitkään e:hen ja näkyy vanhassa kirjoitusasussa "Weru". Nimen asialliseksi perustaksi Huldén arvelee maastonkuvausta: reuna, jyrkänne tai paikka, josta maa on vierinyt.Vöyrin pitäjäruoaksi nimettiin 1980-luvulla klimppisoppa nimeltä "vöråsoppan".


title: Wensleydale

text: Wensleydale tarkoittaa seuraavia asioita


title: Westcott

text: Westcott viittaa muun muassa seuraaviin:


title: Westminster (täsmennyssivu)

text: Westminster viittaa muun muassa seuraaviin:


title: Weymouth

text: Weymouth viittaa muun muassa seuraaviin:


title: Sukhothain kuningaskunta

text: Sukhothain kuningaskunta () oli hindulais-buddhalainen kuningaskunta Keski- ja Pohjois-Thaimaassa 1238-1583. Sukhothain kukoistuskausi päättyi 1376, jolloin siitä tuli Ayutthayan kuningaskunnan vasallivaltio. Laajimmillaan Sukhothain vaikutuspiiri ulottui pohjoisessa nykyiseen Laosiin, lännessä Myanmarin Bagoon asti ja etelässä Nakhon Si Thammaratiin asti.


title: Sukhothain kuningaskunta

text: Sukhothaita pidetään thai-kansan ensimmäisenä varsinaisena kuningaskuntana. Sen merkittävimpiin saavutuksiin kuulunee thai-aakkosten kehittäminen 1200-luvun lopulla. Sukhothain kukoistuskauden voidaan myös katsoa luoneen perustan thaitten kansallistunteelle.


title: The Rugby Championship

text: The Rugby Championship on rugby unionin maajoukkuekilpailu, joka tunnettiin vuoteen 2011 saakka nimellä Tri Nations. Se järjestettiin ensimmäisen kerran 1996, ja on siitä lähtien pelattu joka vuosi. Turnaukseen ovat osallistuneet alusta saakka eteläisen pallonpuoliskon kolme parasta maajoukkuetta: Australia, Etelä-Afrikka ja Uusi-Seelanti sekä vuodesta 2012 Argentiina. Kilpailun järjestää maiden rugbyliittojen yhteistyöelin SANZAR.


title: The Rugby Championship

text: Vuoteen 2005 saakka joukkueet pelasivat keskenään kotona ja vieraissa kaksinkertaisen sarjan. Sen jälkeen sarjasysteeminä oli kolminkertainen sarja lukuun ottamatta MM-vuosia 2007 ja 2011. Argentiinan tultua mukaan 2012 palattiin kaksinkertaiseen sarjaan, MM-vuonna 2015 joukkueet kohtasivat toisensa vain kerran.


title: The Rugby Championship

text: Otteluissa voitosta saa neljä sarjapistettä, tasapelistä kaksi ja tappiosta nolla pistettä. Lisäksi ottelussa voi saada bonus-pisteitä mikäli joukkue, ottelun voittajasta riippumatta, tekee neljä try-maalia. Lisäksi hävinnyt joukkue voi saada lisäpisteen jos piste-ero voittajaan on lopputuloksessa alle seitsemän pistettä.


title: The Rugby Championship

text: Sarjan mestari on eniten pisteitä kerännyt joukkue. Mikäli joukkueet ovat tasapisteissä, minkä jälkeen katsomaan piste-ero, ja senkin ollessa tasan katsotaan tehtyjen try-maalien määrä.


title: Anders Fager

text: Anders Fager (aik. Johansson, s. 1964) on ruotsalainen pelisuunnittelija ja yrittäjä. Fagerin ensimmäinen kaunokirjallinen teos on 2009 ilmestynyt kauhunovellikokoelma "Pohjoiset kultit".


title: Anders Fager

text: Kun Ruotsin roolipeliala oli vielä nuorta, Fager työskenteli Target Gamesille. Hänen suunnittelemansa on ensimmäinen Ruotsissa julkaistu roolipeliseikkailu "Spindelkonungens pyramid", ja hän teki myös pari lautapeliä ennen kuin hän siirtyi pariksi vuodeksi pois pelialalta. Hän palasi alalle 2000-luvun alussa pelillä "Hellgame". Sittemmin hän on tehnyt lauta- ja korttipelejä ja on ollut yhteistyössä muun muassa The Gamersin, The Gard Cabinetin ja MultiMan Publishingin kanssa. Vuodesta 2006 on Fager on toiminut yritysnimellä Gottick.


title: Suojaerotusmuuntaja

text: Suojaerotusmuuntaja on muuntaja, joka erottaa galvaanisesti toisiopuolelle kytketyn laitteen verkkovirrasta ja käytännössä estää sähköiskun maan ja vaiheen välillä. Galvaaninen erotus perustuu siihen, että estetään varauksellisten partikkelien liikkuminen toiselta käämiltä toiselle eli suoraa virran virtausta ei tapahdu käämien välillä. Suojaerotusmuuntajan päällimmäisenä tarkoituksena on erottaa kaksi piiriä toisistaan. Niissä on yleensä symmetriset käämitykset ensiö- ja toisiopuolella, jotka mahdollistavat vaihtojännitteisen tehon syötön toisesta laitteesta toiseen ilman sähköistä kytkentää. Teho voidaan siirtää muuntajassa keskinäisinduktanssin avulla ja kytkentä tapahtuu muuttuvan magneettivuon kautta. Suojaerotusmuuntaja on periaatteessa täysin samanlainen kuin mikä tahansa tehomuuntaja, mutta käämien välillä on peruseristyksen lisäksi lisäsuoja, jolla luodaan haluttu eristystaso.


title: Suojaerotusmuuntaja

text: Suojaerotusmuuntajaa on hyvä käyttää korjattaessa sähkölaitteita kuten esimerkiksi televisioita ja muita laitteita. Suojaerotusmuuntajaa on myös hyvä käyttää oskilloskoopin ja sähköverkon välillä. Oskilloskoopin mittakärjellä on muuten suora yhteys maahan joten sähköiskun vaara on olemassa, jos oskilloskooppi virroitetaan suoraan sähköverkosta. Suojaerotusmuuntajaan ei saa kytkeä kuin yhden laitteen kerrallaan turvallisuuden säilyttämiseksi.


title: Naissance des pieuvres

text: Naissance des pieuvres on vuonna 2007 ensi-iltansa saanut ranskalainen draamaelokuva, jonka on ohjannut Céline Sciamma. Elokuva tunnetaan kansainvälisesti nimellä "Water Lilies".


title: Naissance des pieuvres

text: Elokuva kertoo kolmen 15-vuotiaan teinitytön seksuaalisesta heräämisestä.


title: Juri Krasnožan

text: Juri Krasnožan (, s. 7. kesäkuuta 1963) on venäläinen jalkapallovalmentaja ja entinen puolustaja.


title: Juri Krasnožan

text: Krasnožanin pelaajaura jäi vaatimattomaksi. Hän aloitti vuonna 1980 PFK Spartak Naltšikissa, joka putosi hänen debyyttikautensa päätteeksi Neuvostoliiton pääsarjasta. Vuosina 1985–1990 hän oli poissa pelikentiltä palaten takaisin tositoimiin 1991 FK Etalon Baksanissa, jota edusti Venäjän alemmilla sarjatasoilla neljän vuoden ajan.


title: Juri Krasnožan

text: Valmennusuransa ensi askelet Krasnožan otti Baksanissa, jonka apuvalmentajana hän toimi 1993 ja 1995–1997. Vuonna 1999 hän siirtyi PFK Spartak Naltšikin organisaatioon, jossa toimi ensin reservijoukkueen valmentajana ja 2000–2003 edustusjoukkueen apulaisvalmentajana. Tammikuussa 2004 hänestä tuli Naltšikin päävalmentaja. Debyyttikausi 1. divisioonassa oli vielä opettelua seuran jäädessä sijalle 12. Kausi 2005 oli kuitenkin menestyksekkäämpi ja seura nousi ensimmäistä kertaa Venäjän liigaan. Krasnožanin johdolla Spartak Naltšik teki nousujohteista jälkeä etenemällä Venäjän cupin puolivälieriin 2008 ja sijoittumalla kauden 2010 päätteeksi komeasti kuudenneksi.


title: Juri Krasnožan

text: Joulukuussa 2010 Krasnožan jätti Spartak Naltšikin ja siirtyi FK Lokomotiv Moskovan päävalmentajaksi. Krasnožanin pesti jäi kuitenkin lyhyeksi, kun Lokomotiv erotti hänet tehtävästä jo kesäkuussa 2011. Syynä oli epäilykset Krasnožanin sekaantumisesta tuloksen järjestämiseen 27. toukokuuta FK Anži Mahatškalaa vastaan pelatussa ottelussa.


title: Juri Krasnožan

text: Joulukuun lopulla 2011 Krasnožan palasi valmennustehtäviin FK Anži Mahatškalan uutena päävalmentajana. Krasnožanin pesti päättyi lyhyeen, sillä hän sai potkut jo helmikuun puolivälissä 2012. Rahakkaan seuran omistaja Suleiman Kerimov ei kertonut potkujen syytä, mutta yleisesti hänen uskotaan havittelevan päävalmentajaksi Fabio Capelloa.


title: Juri Krasnožan

text: Elokuun puolivälissä 2012 Krasnožanista tuli FK Kuban Krasnodarin päävalmentaja. Krasnožanin johdolla Kuban menestyi hyvin, mutta liigan neljäs tila ei pelastanut häntä potkuilta tammikuussa 2013. Krasnožanin ei tarvinnut olla kauaa ilman seuraa, kun liigassa kahdeksantena majaillut FK Terek Groznyi palkkasi hänet valmentajakseen. Seura säilytti sijoituksensa Krasnožanin alaisuudessa ja hän jatkoi tehtävässään kaudella 2013/14. Syyskauden esitykset olivat perin vaatimattomia ja lopulta Krasnožan jätti putoamiskamppailuun vajonneen Terek Groznyin lokakuun lopussa 2013.


title: Juri Krasnožan

text: Helmikuun alussa 2014 Krasnožan aloitti Kazakstanin jalkapallomaajoukkueen päävalmentajana. Venäläisvalmentajan pesti päättyi vuoden 2015 lopussa, kun Kazakstanin liitto ja Krasnožan eivät päässeet yksimielisyyteen jatkosta.


title: BelKa 1

text:
BelKa 1 oli valkovenäläinen kaukokartoitussatelliitti.
BelKa 1 tuhoutui 27. heinäkuuta 2006 Dnepr-kantoraketin laukaisun epäonnistumisessa. Sen rakensi venäläinen Energija Valko-Venäjän tiedeakatemialle.


title: BelKa 1

text: Satelliitin nelikanavaisen instrumentin resoluutio oli 2,5 m. Satelliitin käyttötarkoitus oli luonnonvarojen seuranta.


title: BelKa 1

text:
Satelliitin nominaalinen toiminta-aika oli viisi vuotta. Se painoi 750 kg ja olisi lentänyt 510 km korkealla aurinkosynkronisella radalla.
BelKa 2 korvaa vuonna 2011 tuhoutuneen BelKa 1:n.


title: Antonio Pappano

text: Antonio Pappano (s. 30. joulukuuta 1959 Epping) on kapellimestari ja pianisti. Hänen perheensä muutti Italiasta Englantiin vuonna 1958, ja 13-vuotiaana hän siirtyi perheineen Connecticutiin.


title: Antonio Pappano

text: Pappanosta tuli vuonna 1990 Norjan kansallisoopperan ja vuonna 1992 La Monnaien musiikillinen johtaja. Vuodesta 2002 hän on toiminut Covent Gardenin ja vuodesta 2005 Orchestra dell'Accademia Nazionale di Santa Cecilian musiikillisena johtajana. Lisäksi hän on muun muassa avustanut Daniel Barenboimia Bayreuthin musiikkijuhlilla ja Michael Gieleniä sekä toiminut Israelin filharmonisen orkesterin vierailevana kapellimestarina.


title: Antonio Pappano

text: Pappano levyttää säännöllisesti EMI-levymerkille. Hänen levytystensä joukkoon lukeutuu tulkintoja Philippe Boesmansin, Jules Massenet'n, Giacomo Puccinin, Giuseppe Verdin ja Richard Wagnerin oopperoista. Hän on myös levyttänyt Hugo Wolfin lauluja tenori Ian Bostridgen kanssa. Hän on naimisissa laulunopettaja Pamela Bullockin kanssa.


title: Antonio Pappano

text: Pappano on Royal Academy of Musicin kunniajäsen.


title: Brian Kidd

text: Brian Kidd (s. 29. toukokuuta 1949 Manchester) on englantilainen entinen jalkapalloilija ja nykyinen jalkapallovalmentaja.


title: Brian Kidd

text: Kidd toimii Valioliigan Manchester Cityn apulaismanagerina. Hän on kuulunut Roberto Mancinin valmennusryhmään vuodesta 2009.


title: Brian Kidd

text: Kiddillä on takanaan pitkä ura sekä pelaajana että valmentajana. Kenties parhaiten hänet muistetaan ajastaan Alex Fergusonin apulaismanagerina Manchester Unitedissa 1990-luvulla.


title: Isla Hornos

text: Isla Hornos on Chilelle kuuluva saari Etelä-Amerikan eteläkärjessä, Tulimaan saaristossa. Saari tunnetaan kuuluisan Kap Hornin niemen sijaintipaikkana. Isla Hornosta pidetään yleensä virheellisesti Etelä-Amerikan eteläisimpänä saarena, vaikkakin Diego Ramírez -saaret sijaitsevat vielä etelämpänä.


title: Isla Hornos

text: Chilen laivasto ylläpitää saarella asemaa, johon kuuluu muun muassa kappeli, asuintilat sekä majakka. Saarella sijaitsee myös joulukuussa 1992 vihitty albatrossia esittävä muistomerkki, joka pystytettiin niiden ihmisten muistoksi, jotka menettivät henkensä yrittäessään kiertää Kap Hornia.


title: Final Fight 2

text: Final Fight 2 on Capcomin kehittämä Beat 'em up. Peli on julkaistu vuoden 1993 elokuussa Super Nintendo Entertainment Systemille.


title: Final Fight 2

text: Vuosia on kulunut edellisestä Final Fight tapahtumista, jolloin Metro Cityn pormestari Mike Haggar onnistui ystävineen Codyn ja Gyun kanssa kukistamaan Mad Gear rikosjengin. Kolmikko on lähtenyt omille teilleen elämään normaalia elämäänsä, kunnes Mad Gearin jäljelle jääneet jäsenet tekevät uuden nousun. Roistot sieppaavat Gyun kihlatun Renan, sekä hänen isänsä ja Gyun entisen sensein Japanissa.


title: Final Fight 2

text: Gyuta ei näy missään ja Renan nuorempi sisar Maki soittaa Haggarille tapahtuneesta. Haggar ottaa mukaansa Carlosin ja matkaavat Euraasiaan, Makin luokse taistellakseen uutta Mad Gearia vastaan.


title: Final Fight 2

text: Final Fight 2:ssa on edeltäjänsä tavoin yhteensä kuusi tasoa ja kaksi bonus tasoa. Tällä kertaa jokainen taso sijoittuu eri maahan, kuten Alankomaihin, Italiaan ja Japaniin.


title: Tyler Lockwood

text: Tyler Lockwood on kuvitteellinen henkilö CW:n televisiosarjassa "Vampyyripäiväkirjat". Tyler on pormestari Richard Lockwoodin ja tämän vaimon, Carol Lockwoodin ainut lapsi ja häntä kuvataan itsekeskeisenä, itsekkäänä ja kiusaajana. Muun muassa sekä Matt Donovan että Jeremy Gilbert ovat kutsunueet tätä sarjan aikana useaan kertaan mm. "kusipääksi". Ulkonäöltään Tyler on atleettinen ja vahva, ja hän onkin osa Mystic Falls High Schoolin jalkapallojoukkuetta. Hänellä on myös lyhyt maltti ja vihanhallintaongelmia, joita hän alkaa ymmärtää vasta setänsä Mason Lockwoodin saapuessa kaupunkiin.


title: Tyler Lockwood

text: Tyler saa tietää setänsä Masonin olevan ihmissusi ja että ihmissusigeeni on kaikissa suvun jäsenissä, ja aktivoituu geenin kantajan surmatessa jonkun. Ihmissudeksi muututtuaan Tyler saa tietää myös Mystic Fallsin vampyyrien olemassaolosta Carolinen ystävystyttyä tämän kanssa.


title: Tyler Lockwood

text: Tyler oli Vicki Donovanin ex-poikaystävä. Hän ei kohdellut Vickia hyvin ja tuntuukin olevan siitä nykyisin pahoillaan koskei voi sitä enää kuolleelle Vickille korvata. Tyler oli riidoissa Jeremy Gilbertin kanssa Vicki vuoksi, mutta ovat nykyisin sopineet ja muodostaneet kaverisuhteen. Tyler oli Matt Donovanin ystävä, kunnes Tyler suuteli Mattin äitiä Perustajainjuhlassa.


title: Tyler Lockwood

text: Ennen Perustajainpäivää, ihmissusien olemassaolosta ei tiedetty, vaikka Tylerissa esiintyikin pieniä ihmissuden piirteitä. Tylerin ihmissusisilmät nähtiin kyseisessä jaksossa ensimmäisen kerran; Tyler oli ajamassa Mattia ja Carolinea kotiin, kun vampyyreihin ja ihmissusiin vaikuttava "laite" aktivoitiin ja Tyler menetti autonsa hallinnan. Ensihoitajien saapuessa paikalle ja tarkistaessa Tylerin tilaa, ensihoitaja näki Tylerin silmät. Sairaalassa Carolinen äiti, sheriffi Elizabeth Forbes käski Tyleria soittamaan tämän äidille, koskien pormestari Lockwoodin kuolemaa.


title: Tyler Lockwood

text: Tylerin oli vaikea käsitellä isänsä kuolemaa, hänen ja äitinsä Carolin ottaessa kotiinsa vastaan pormestarin kuolemaa surevia kaupunkilaisia. Hautajaisissa Tyler tapasikin setänsä Mason Lockwoodin. Tervehtiessä vieraita, Tyler kutsui Katherine Piercen sisään luullen tätä Elenaksi. Samana iltana Tyler sai raivokohtauksen ja pelästytti äitinsä ja paljasti tälle vihanneensa isäänsä. Masonin rauhoiteltua Tyler kohtauksestaan ja tämän ihmetellessä tapahtunutta, Mason paljasti Tylerille Lockwoodien perhekirouksen.


title: Tyler Lockwood

text: Damon alkaessa epäillä, että Masonissa ja Tylerissa on jotain epäluonnollista hän manipuloi Carter-nimisen karnivaalityöntekijän haastamaan riitaa Tylerin kanssa, jonka vuoksi Mason juoksi paikalle estämään suuremmat vahingot. Tyler todisti setänsä hyvin epätavallisen loikan, sekä muuttuvan silmien värin ja alkoi kysellä tapahtuneesta.


title: Tyler Lockwood

text: Tyler ja Jeremy näyttivät alkavan ystävystyä, vaikka Jeremyn tiedettiinkin tietävävän Lockwoodien kirouksesta. Tyler lähestyy Jeremya kirousta koskien, mutta myöhemmin rauhoittuu ja selittää kaiken mitä tietää sedästään ja kuukiven legendasta. Tyler ajattelee epäluonnollisen perhesalaisuuden olevan vain huono vitsi ja antaa kuukiven Masonille.


title: Tyler Lockwood

text: Naamiasijuhlissa Tyler juhlii Mattin ja Sarahin kanssa, kun Matt yllättäen (Katherinen manipuloimana) hyökkää Tylerin kimppuun. Caroline kiitää parin väliin, mutta Matt kamppailee itsensä irti Carolinen otteesta. Caroline lyö Mattin tajuttomaksi ja Tyler järkyttyy näkemästään. Sarah kuitenkin lähestyy Tyleria takaapäin kirjekuoriveitsen kanssa ja sanoo "Matt epäonnistui. Jos Matt epäonnistuu, minä en voi" ja puukottaa Tyleria olkapäähän. Tyler työntää Sarahin pois voimalla jolloin Sarah kaatuu ja lyö päänsä kirjoituspöydän kulmaan. Tyler juoksee Sarahin luo ja ravistelee tätä šokissa ja huutaa ettei "tämä voi tapahtua". Caroline tarkistaa Sarahin pulsiin ja toteaa tämän kuolleen. Tyler alkaa huutaa ja muuttua ihmissudeksi Carolinen ihmetellessä mitä on tapahtumassa ja Tylerin huutaessa että Carolinen täytyy lähteä.


title: Tyler Lockwood

text: Tyler alkaa epäillä jonkin olevan erilaista Carolinessa. Ensimmäisen kerran kun tämä lähestyy Carolinea, tämä ottaa asian rauhallisesti Tylerin epäillessa myös Carolinen olevan ihmissusi. Toisella lähestymisyrityksellä Caroline kuitenkin paljastaa olevansa vampyyri. Tyler järkyttyy tiedosta ja ihmettelee onko kaupungissa myös muita, mutta Caroline kieltää suojellen Stefanin ja Damonin salaisuutta. Molempien kertoessa toisilleen salaisuutensa, Caroline päättää jäädä Tylerin luo tämän ensimmäisenä muutoksena.


title: Tyler Lockwood

text: Yhdessä Tyler ja Caroline valmistautuvat Tylerin ensimmäisen täysikuun koittoon. Tyler kahlitsee itsensä Lockwoodin kellarin raunioihin ja juo ihmissusille myrkyllisestä kasvista laimennettua juomaa hillitäkseen voimiaan. Täysikuun noustessa muodonmuutos alkaa ja Tyler alkaa kirkua tuskissaan hänen luidensa ja niveltensä pitäessä kamalia ääniä. Lopulta Caroline joutuu pakenemaan Tylerin muuttuessa sudeksi ja päästessä irti kahleistaan. Kaiken loppuessa Caroline palaa lohduttamaan kauhistunutta Tyleria.


title: Tyler Lockwood

text: Yli-inhimillisey voimat - Tultuaan ihmissudeksi Tylerin voimat ovat vain voimistuneet ja hän onkin paljon voimakkaampi kuin kukaan ihminen ja voittaakin heidät helposti. Hänen on näytetty repivän kaappinsa lukko pois aivan vahingossa ja potkaisevan mettaliroskiksen monen kymmenen metrin päähän. Siitä huolimatta Tyler on kuitenkin heikompi kuin vastamuutettu vampyyri, Caroline.


title: Tyler Lockwood

text: Yli-inhimillinen ketteryys - Tylerin liikkeet ovat paljon nopeammat ja vahvemmat kuin kenenkään tavallisen ihmisen. Hän pystyy liikkumaan yli-inhimillisellä voimalla, jopa ihmismuodossa ollessaan.


title: Tyler Lockwood

text: Yli-inhimillset loikat - Tyler loikkasi donkkaamaan koripallon koriin, ja pystyi hyppäämään paljon korkeammalle kuin tavallisesti, kuten Mason aikoinaan auton yli.


title: Tyler Lockwood

text: Yli-inhimillinen nopeus - Susimuodossa, Tyler on jopa melko iäkkäitä vampyyreja nopeampi.


title: Tyler Lockwood

text: Yli-inhimillinen kestävyys - Tyler ei loukkaantunut auto-onnettomuudessa, vaikkei hänen ihmissusigeeninsä ollut edes aktivoitu.


title: Tyler Lockwood

text: Paranemiskyky - Tyler parantui vain sekunneissa kun häntä oli puukotettu kirjekuoriveitsellä. Ihmissusilla on vähemmän heikkouksia kuin vampyyreillä.


title: Tyler Lockwood

text: Tylerilla ja hänen isällään ei koskaan ollut hyvää suhdetta, tämän ollessa erittäin ankara vanhempana. Useissa tilanteissa Richardin täytyy ottaa ohjat käsiinsä Tylerin tehdessä jotain julkisesti, josta Richard oli häpeissään. Tylerin ja Jeremyn alkaessa riidellä, Richard vei pojat tappelemaan ulos ja yritti saada heidät tappelemaan kunnolla. Myös Tylerin ja Mattin tapellessa Richard käski Tyleria nolaamatta enää koskaan perhettään niin.


title: Tyler Lockwood

text: Richardin kuuoleman jälkeen, Matt Donovan pilkkasi Tyleri isää kaatamalla alkoholia tämän valokuvan päälle. Tyler suuttui ja hyökkäsi Mattin kimppuun, vakuuttaen silti kaikesta huolimatta rakastaneensa isäänsä.


title: Tyler Lockwood

text: Tylerin näytetään kasvaneen hyvin etäiseksi äitinsä kanssa, mutta pari on silti melko hyvissä väleissä. Vasta miehensä kuoleman jälkeen Carolin näytetään alkavan yrittää muodostaa parempaa suhdetta poikaansa.


title: Tyler Lockwood

text: Jeremy ja Tyler olivat molemmat kiinnostuneet Vickista, jonka vuoksi parin välille syntyi useita käsirysyjä. Vickin kuoltua kaveruksien näytetään muodostaneen jonkinlaisen rauhan. Myöhemmin paljastuu, että molemmat ovat myös kiinnostuneet fantasiamaailmasta. Tylerin löytäessä vihollisen ihmissusipiirroksia hän tajuaa Jeremyn tietävän perhesalaisuutensa.


title: Tyler Lockwood

text: Alun perin Tyler ei pitänyt Carolinesta eikä kaksikko paljoa edes puhunut, mutta nyt parin jakaessa toistensa salaisuudet, heidän välilleen on muodostunut jonkinlainen ystävyyssuhde. Carolinne tuki Tyleria tämän muuttuessa ensimmäistä kertaa ihmissudeksi.


title: New York Stories

text: New York Stories on Martin Scorsesen, Woody Allenin ja Francis Ford Coppolan ohjaama episodielokuva, joka julkaistiin vuonna 1989. Elokuvan pääosissa näyttelevät Nick Nolte, Rosanna Arquette, Woody Allen ja Mia Farrow. Elokuva esitettiin Cannesin elokuvajuhlilla 1989.


title: New York Stories

text: Ensimmäinen episodi, "Life Lessons", on Martin Scorsesen ohjaama ja Richard Pricen käsikirjoittama. Nick Nolte näyttelee pääosaa. Toinen osa, "Life Without Zoë", on Francis Ford Coppolan ohjaama ja hänen tyttärensä Sofia Coppolan käsikirjoittama. Kolmas osa, "Oedipus Wrecks" (”Oidipus karilla”), on Woody Allenin ohjaama ja käsikirjoittama, ja hän näyttelee siinä myös pääosaa. Kirsten Dunst esiintyi tässä episodissa ensi kertaa elokuvassa.


title: CDMA2000

text: CDMA2000 (myös IMT Multi‑Carrier tai IMT‑MC) on joukko kolmannen sukupolven (3G) matkapuhelintekniikan standardeja. Sen kanavanvaraustekniikka perustuu koodijakokanavointiin (CDMA, ). Vuonna 2009 maailmassa oli CDMA2000-verkko 308:lla operaattorilla 116 maassa.


title: CDMA2000

text: Neljännen sukupolven (4G) matkapuhelinverkoihin siirryttäessä, UMB:n oli tarkoitus korvata CDMA2000, mutta marraskuussa 2008 kehittäjä Qualcomm ilmoitti luopuvansa UMB:n kehittämisestä ja suuntaavansa panostuksena LTE-teknologiaan.


title: Streets of Rage II

text: Streets of Rage II on jatkoa suositulle "Streets of Rage" -pelille. Yhdysvalloissa peli tunnetaan nimellä Streets of Rage 2, kun Euroopassa "2" on kirjoitettu roomalaisin numeroin (II).


title: Streets of Rage II

text: Vuosi on kulunut Streets Of Rage 1:n tapahtumista. Adam Hunter, Axel Stone, ja Blaze Fielding juhlivat "Mr. X":n ja hänen järjestönsä tuhoamista suosikki yökerhollaan kaupungissa. Axel ja Blaze ovat muuttaneet pois kaupungista viime vuoden seikkailun jälkeen. Axel on aloittanut osa-aika työn henkivartijana, ja Blaze pitää tanssitunteja. Adam on sittemmin liittynyt takaisin poliisivoimiin ja hän asuu pienessä talossa nuoremman veljensä kanssa.


title: Streets of Rage II

text: Seuraavana aamuna, Axel sai puhelinsoiton Eddie "Skate" Hunterilta, Adamin nuoremmalta veljeltä. Skate oli saapunut koulusta kotiin ja järkyttyi, kun näki talon olevan sekoitettu ja Adam oli kadonnut. Etuoveen oli kiinnitetty kuva, jossa Adam oli kahlittuna seinään "Mr.X":n eteen. Kriminaalit alkoivat jälleen vallata katuja.


title: Streets of Rage II

text: Pahoinpitelyjä ja ryöstelyjä tapahtui säännöllisesti ja kirkkaassa päivänvalossa. Kaaos hallitsi kaupunkia, ja tällä kertaa pahempana kuin koskaan. Tajuttuaan että "Mr.X" ja hänen syndikaattinsa ovat palanneet kostamaan häntä vastaan, Skate ja Axel eivät tuhlanneet aikaa kertomalla Blazelle odottamattomasta tilanteesta ja Blaze itse päätti auttaa Axelia kukistamaan "Mr.X" ja pelastamaan Adam.


title: Streets of Rage II

text: Mukaan lukien Adamin nuorempi veli, Skate, ja Axelin ystävä, ammattilaispainija nimeltään Max Thunder, Axel ja Blaze aloittivat pelastusoperaation, mikä vie heidät kaupungista aina "Mr.X":n piilopaikkaan autiolle saarelle.


title: Streets of Rage II

text: Toisin kuin muissa kahdessa sarjan pelissä, tässä pelissä on vain yksi lopetus, "hyvä" lopetus missä Mr. X on kukistettu ja Adam on pelastettu. Helikopteri tulee hakemaan viisi sankaria "Mr.x":n saarelta.


title: Eliahu Inbal

text: Eliahu Inbal (; s. 16. helmikuuta 1936 Jerusalem) on israelilainen kapellimestari.


title: Eliahu Inbal

text: Inbal opiskeli kotimaassaan viulunsoittoa ja sai myös sävellyksen opetusta Paul Ben-Haimilta. Leonard Bernsteinin tukemana hän pääsi stipendillä opiskelemaan orkesterinjohtoa Pariisin konservatorioon. Lisäksi hän osallistui Sergiu Celibidachen ja Franco Ferraran kursseille. Vuonna 1963 hän voitti Novarassa ensimmäisen palkinnon Guido Cantelli -orkesterinjohtokilpailussa.


title: Eliahu Inbal

text: Useimmat varhaiset esiintymisensä Inbal teki Italiassa, mutta Britannian-debyytti vuonna 1965 Lontoon filharmonikkojen kanssa johti useisiin brittiläisiin kiinnityksiin. Inbal on sittemmin saanut myös Britannian kansalaisuuden.


title: Eliahu Inbal

text: Vuosina 1974–1990 Inbal toimi Frankfurtin Hr-Sinfonieorchesterin ylikapellimestarina ja levytti sen kanssa useita Brucknerin sinfonioita alkuperäisversioissaan. Hänelle myönnettiin "Jahrespreis der deutschen Schallplatten-Kritik". Lisäksi hän on levyttänyt Mahlerin ja Šostakovitšin sinfoniat. Inbal on myös tulkinnut muun muassa oopperaa ja kantaesittänyt nykyteoksia. Hän toimi vuosina 1984–1989 La Fenicen ylikapellimestarina ja sai tammikuussa 2007 nimityksen sen musiikilliseksi johtajaksi.


title: Eliahu Inbal

text: Inbal toimi vuosina 2001–2006 Konzerthausorchester Berlinin ylikapellimestarina. Vuodesta 2008 hän on ollut Tokion Metropolitan-sinfoniaorkesterin ja vuodesta 2009 Tšekin filharmonisen orkesterin ylikapellimestari.


title: Menacer 6-game cartridge

text: Menacer 6-game cartridge on minipelikokoelma, jota Sega myi Menacer-valopistoolin kylkiäisenä Sega Mega Drive -konsolille. Kokoelmassa on kuusi minipeliä, jotka vaativat Menaceria toimiakseen. Pelien tarkoituksena on opastaa pelaajaa ohjaimen käyttöön.


title: Jalkapallon Mestaruussarjan kausi 1937

text: Jalkapallon Mestaruussarjan kausi 1937 oli vuonna 1930 perustetun Mestaruussarjan kahdeksas kausi. Kaudella 1937 Mestaruussarja pelattiin kahdeksan joukkueen kaksinkertaisena sarjana.


title: Jalkapallon Mestaruussarjan kausi 1937

text: Mestaruussarjan ja Suomen mestaruuden voitti HIFK, joka varmisti neljännen mestaruutensa viimeisessä ottelussa 10. lokakuuta, kun se otti ratkaisevan pisteen Holger Salinin, Gunnar Åströmin ja Olof Strömstenin maaleilla 3–3-tasapelissä Susia vastaan. Viimeiseksi sijoittunut UL putosi suoraan Itä–Länsi-sarjaan, ja toiseksi viimeiseksi jäänyt VIFK putosi sarjasta karsintojen kautta.


title: Jalkapallon Mestaruussarjan kausi 1937

text: Mestaruussarjan maalikuninkuuden kaudella 1937 voitti HJK:n Aatos Lehtonen 25 maalilla. Mestaruussarjan yleisömäärä kaudella 1937 oli yhteensä 89 057 henkeä eli keskimäärin 1 535 katsojaa ottelua kohti. Yleisömäärä oli Mestaruussarjan uusi yleisöennätys.


title: Jalkapallon Mestaruussarjan kausi 1937

text: Mestaruussarjaan osallistui kahdeksan joukkuetta, joista kuusi kaudelta 1936 ja kaksi nousijaa kauden 1936 Itä–Länsi-sarjasta. Itä–Länsi-sarjan loppusarjan kaksi parasta, VIFK ja UL, nousivat suoraan. Nousijajoukkueet korvasivat edellisellä kaudella viimeiseksi jääneet VPS:n ja IF Drottin.


title: Jalkapallon Mestaruussarjan kausi 1937

text:
Mestaruussarjakarsinnassa pelasivat Mestaruussarjassa seitsemänneksi sijoittunut VIFK ja Itä–Länsi-sarjassa toiseksi sijoittunut VPS. Kaksiosaisen otteluparin voittaja ratkaistiin laskemalla kahden ottelun pisteet yhteen.
"VPS nousi Mestaruussarjaan kaudeksi 1938 yhteispistein 3–1."


title: Maahantulokortti

text: Maahantulokortti (, ) on useissa maissa vaadittava, tyypillisesti valtion rajalta tai rajaa ylittäviä matkustajia kuljettavasta liikennevälineestä (lentokone, juna, laiva) saatava, valtion maahantuloviranomaisten virallinen lomake, joka osoittaa muun muassa matkustajan maahan saapumisen ajankohdan, matkan tarkoituksen, majoituspaikan ja suunnitellun maasta poistumispäivän.


title: Maahantulokortti

text: Usein matkustajan on täytettävä maahan tullessaan kaksi samanlaista lomaketta. Näistä yksi jää jo rajalla rajaviranomaisille maahantulon rekisteröimiseksi. Toisen lomakkeen leimaa viranomainen, ja se jää matkustajalle matkan ajaksi. Sillä voidaan osoittaa maahantulon tapahtuneen laillisesti. Joissain maissa, kuten Venäjällä ja Valko-Venäjällä, matkustajan tulee esittää maahantulokortti hotellissa tai muussa majoituspaikassa tai rekisteröidä majoituksensa omatoimisesti tiettyyn aikarajaan mennessä (esimerkiksi viimeistään 3-5 arkipäivän aikana). Maasta poistuttaessa majoitusrekisteröinnillä vahvistettu maahantulokortin toinen kappale (maastapoistumiskortti) annetaan rajaviranomaisille.


title: Maahantulokortti

text: Australian maahantulokortti on yhdistelmälomake, joka itse asiassa sisältää perinteisemmän maahantulokortin ja lyhyen tullille tehtävän tulliselvityksen (tulli-ilmoitus). Tästä syystä maahantulokortin virheellisestä täyttämisestä voi seurata sakko raja-asemalla (tullissa). Esimerkiksi Australian karanteenisäännökset ovat erityisen tarkkoja sen suhteen, onko tulijalla ruokaa tai vastaavaa mukanaan. Kohdassa 6 kysytään mukana olevia elintarvikkeita, jotka voivat olla missä muodossa tahansa − myös makeiset katsotaan elintarvikkeiksi ("All food - includes dried, fresh, preserved, cooked, uncooked?"). Jos maahantulokorttiin ei merkitse "Kyllä" (Yes), kun elintarvikkeita on mukana, matkustaja voi joutua maksamaan sakkoa jopa 220 Australian dollaria (160 euroa), vaikka mukana oleva elintarvike olisi sallittukin.


title: Jalkapallon Mestaruussarjan kausi 1939

text: Jalkapallon Mestaruussarjan kausi 1939 oli vuonna 1930 perustetun Mestaruussarjan kymmenes kausi. Kaudella 1939 Mestaruussarja pelattiin kahdeksan joukkueen kaksinkertaisena sarjana. Sarja jouduttiin kuitenkin keskeyttämään, kun talvisotaa edeltäneet ylimääräiset kertausharjoitukset alkoivat 10. lokakuuta 1939. Palloliitto ilmoitti 12. lokakuuta keskeyttävänsä kaikki jalkapallosarjat.


title: Jalkapallon Mestaruussarjan kausi 1939

text: Sodan vuoksi sarjaa ei voitu pelata loppuun loppuvuoden aikana, ja kun seitsemän pelaamatta jääneen ottelun pelaaminen näytti epävarmalta myös seuraavana keväänä, Palloliiton edustajakokous päätti 28. huhtikuuta 1940, että kauden 1939 Mestaruussarja on päättynyt. Mestaruussarjan ja Suomen mestaruuden voitti TPS, joka varmisti Palloliiton päätöksen myötä toisen mestaruutensa. TPS oli ensimmäinen Helsingin ulkopuolinen joukkue, joka voitti Mestaruussarjan. Viimeiseksi sijoittunut Reipas putosi suoraan B-sarjaan ja toiseksi viimeiseksi jäänyt KPT putosi sarjasta karsintaottelun kautta.


title: Jalkapallon Mestaruussarjan kausi 1939

text: Mestaruussarjan maalikuninkuuden kaudella 1939 voitti HJK:n Aatos Lehtonen 15 maalilla.


title: Jalkapallon Mestaruussarjan kausi 1939

text: Mestaruussarjaan osallistui kahdeksan joukkuetta, joista seitsemän kaudelta 1938 ja yksi nousija kauden 1938 Itä–Länsi-sarjasta. Itä–Länsi-sarjan voittaja Reipas nousi suoraan ja KPT säilytti paikkansa karsintojen kautta. Reipas korvasi edellisellä kaudella viimeiseksi jääneen Sudet.


title: Jalkapallon Mestaruussarjan kausi 1939

text: Mestaruussarjakarsinnassa pelasivat Mestaruussarjassa seitsemänneksi sijoittunut KPT ja Itä–Länsi-sarjassa toiseksi sijoittunut KIF. Jalkapallosarjojen jäätyä kesken syksyllä 1939, karsinta pelattiin ennen seuraavan kauden alkua ja karsinnan voittaja ratkaistiin yhdellä ottelulla.


title: Jalkapallon Mestaruussarjan kausi 1939

text: "KIF nousi Mestaruussarjaan kaudeksi 1940–41."